pythainlp/thai-wiki-dataset-v4 huggingface dataset:
วัดสว่างแสงจันทร์ (จังหวัดร้อยเอ็ด)

วัดสว่างแสงจันทร์ ตั้งอยู่เลขที่ 41 บ้านทุ่งยาว หมู่ที่ 2 ตำบลวารีสวัสดิ์ อำเภอพนมไพร จังหวัดร้อยเอ็ด สังกัดคณะสงฆ์มหานิกาย ที่ดินตั้งวัดมีเนื้อที่ 6 ไร่ 2 งาน อาคารเสนาสนะประกอบด้วย อุโบสถ ศาลาการเปรียญ กุฏิสงฆ์ จำนวน 3 หลัง อาคารเรียน 2 หลัง และห้องสมุด 1 หลัง มีเจ้าอาวาสรูปปัจจุบัน คือ พระครูปริยัติบุญญาธร และดำรงตำแหน่ง เจ้าคณะตำบล วารีสวัสดิ์ การศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2509 และโรงเรียนพระปริยัติธรรมแผนกสามัญศึกษาเปิดสอนเมื่อ พ.ศ. 2515
ประวัติ.
วัดสว่างแสงจันทร์ ตั้งเมื่อ พ.ศ. 2451 ชาวบ้านเรียกว่าวัดหนองฮีน้อย พระวินัยธรศิลา ธมฺมรกฺขิโต เป็นผู้นำในการสร้างและเป็นเจ้าอาวาสรูปแรก ได้รับพระราชทานวิสุงคามสีมาเมื่อ พ.ศ. 2513
รัฐสมาชิกองค์การความร่วมมืออิสลาม

องค์การความร่วมมืออิสลามที่ก่อตั้งเมื่อ พ.ศ. 2512 มีสมาชิกทั้งหมด 57 ประเทศ โดยมี 56 ประเทศเป็นสมาชิกสหประชาชาติ ประเทศที่มีประชากรมุสลิมจำนวนหนึ่งได้เข้าเป็นรัฐสังเกตการณ์ เช่น ไทย, แอฟริกากลางและรัสเซีย ในขณะที่บางรัฐเช่น อินเดีย และเอธิโอเปีย ไม่ได้เป็นสมาชิก
สมศักดิ์ ชุณหรัศมิ์

นายแพทย์ สมศักดิ์ ชุณหรัศมิ์ (เกิด 28 กรกฎาคม พ.ศ. 2496) รัฐมนตรีช่วยว่าการกระทรวงสาธารณสุข ในรัฐบาล พลเอก ประยุทธ์ จันทร์โอชา เป็นอดีตผู้ช่วยปลัดกระทรวงสาธารณสุข อดีตนักวิชาการสาธารณสุข ระดับ 10 ชช. (ด้านอนามัยสิ่งแวดล้อม) อดีตผู้อำนวยการสถาบันวิจัยระบบสาธารณสุข และเป็นอดีตเลขาธิการมูลนิธิสถาบันวิจัยและพัฒนาผู้สูงอายุไทย และมูลนิธิสาธารณสุขแห่งชาติ
ประวัติ.
นพ.สมศักดิ์ ชุณหรัศมิ์ เกิดเมื่อวันที่ 28 กรกฎาคม พ.ศ. 2496 เป็นบุตรของนายดี ชุณหรัศมิ์ กับนางซุ่นเง็ก แซ่ตั้ง สมรสกับนางอมรรัตน์ ชุณหรัศมิ์ มีบุตร 2 คน เขาจบการศึกษาปริญญาตรีแพทยศาสตร์ จาก Royal Tropical Institute อัมสเตอร์ดัม ประเทศเนเธอร์แลนด์ ประกาศนียบัตรแพทยศาสตร์ศึกษา จากคณะแพทยศาสตร์โรงพยาบาลรามาธิบดี มหาวิทยาลัยมหิดล และระดับปริญญาโทด้านสาธารณสุข จาก Royal Tropical Institute
การทำงาน.
นพ.สมศักดิ์ ชุณหรัศมิ์ เข้ารับราชการในสังกัดกระทรวงสาธารณสุข เคยดำรงตำแหน่งผู้อำนวยการโรงพยาบาลท่าตูม อำเภอท่าตูม จังหวัดสุรินทร์ ผู้อำนวยการโรงพยาบาลประทาย จังหวัดนครราชสีมา เป็นผู้อำนวยการสำนักนโยบายและแผนสาธารณสุข และเป็นผู้ช่วยปลัดกระทรวงสาธารณสุข ในระหว่างปี พ.ศ. 2543 ถึงปี พ.ศ. 2544 และดำรงตำแหน่งนักวิชาการสาธารณสุข ระดับ 10 ชช. ด้านอนามัยสิ่งแวดล้อม
ในปี พ.ศ. 2535 - 2541 ผู้อำนวยการสถาบันวิจัยระบบสาธารณสุข กระทรวงสาธารณสุข
ในปี พ.ศ. 2543 เขาได้รับตำแหน่งเลขาธิการมูลนิธิสาธารณสุขแห่งชาติ และในปี พ.ศ. 2550 เป็นเลขาธิการมูลนิธิสถาบันวิจัยและพัฒนาผู้สูงอายุ
ในปี พ.ศ. 2557 เขาได้รับแต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลของพลเอกประยุทธ์ จันทร์โอชา โดยการทาบทามของพลเอก ประยุทธ์เอง
อภิรดี ตันตราภรณ์

อภิรดี ตันตราภรณ์ (เกิด 9 สิงหาคม พ.ศ. 2492) อดีตสมาชิกวุฒิสภา รัฐมนตรีว่าการกระทรวงพาณิชย์ รองประธานกรรมการคนที่สาม คณะกรรมการนโยบายทรัพย์สินทางปัญญาแห่งชาติ ประธานคณะกรรมการกลางว่าด้วยราคาสินค้าและบริการ ประธานคณะกรรมการพิจารณาการทุ่มตลาดและอุดหนุน และ ประธานคณะกรรมการพิจารณามาตรการปกป้อง ในรัฐบาลพลเอกประยุทธ์ จันทร์โอชา อดีตเอกอัครราชทูตผู้แทนถาวรไทยประจำองค์การการค้าโลก อดีตอธิบดีกรมเศรษฐกิจการพาณิชย์ อดีตอธิบดีกรมเจรจาการค้าระหว่างประเทศ อดีตอธิบดีกรมการค้าต่างประเทศ และเป็นอดีตประธานบริหารสถาบันนานาชาติเพื่อเอเชียแปซิฟิกศึกษา มหาวิทยาลัยกรุงเทพ
ประวัติ.
อภิรดี ตันตราภรณ์ เกิดเมื่อวันที่ 9 สิงหาคม พ.ศ. 2492 เป็นธิดาของพลเรือโทใบ และนางประเทือง เทศนสดับ จบชั้นมัธยมศึกษาปีที่ 5 จากโรงเรียนราชินีบน จากนั้นเข้าศึกษาระดับปริญญาตรีทางพาณิชยศาสตร์ และการบัญชี มหาวิทยาลัยธรรมศาสตร์ ต่อมาจึงไปศึกษาต่อปริญญาโททางบริหารธุรกิจ ด้านการค้าระหว่างประเทศ มหาวิทยาลัยซีราคิว สหรัฐอเมริกา
อภิรดี ตันตราภรณ์ สมรสกับสุรพล ตันตราภรณ์
การทำงาน.
อภิรดี ตันตราภรณ์ เริ่มทำงานในตำแหน่งเศรษฐกรตรี กรมเศรษฐกิจการพาณิชย์ กระทรวงพาณิชย์ และได้เลื่อนเป็นเศรษฐกรโทและเศรษฐกรเอกในเวลาต่อมา ต่อมาได้เลื่อนเป็นหัวหน้าฝ่ายการประชุมระหว่างประเทศ กองนโยบาย นอกจากนี้ยังได้รับเลือกให้เป็นผู้แทนไทยในการประชุมใหญ่ของสหประชาชาติว่าด้วยการค้าและการพัฒนาครั้งที่ 5 ที่ กรุงมะนิลา ,ผู้แทนไทยในการประชุมกลุ่ม 77 ประเทศกำลังพัฒนา ว่าด้วยการค้าและการพัฒนาที่อาร์เจนตินา, ผู้แทนไทยในการประชุมสหประชาติ เพื่อจัดทำความตกลงเรื่องปอ ระหว่างประเทศ ที่เจนีวา กับบังคลาเทศ ,ผู้แทนไทยในการประชุมมนตรีองค์การกาแฟระหว่างประเทศที่ลอนดอน และเป็นที่ปรึกษาการพาณิชย์ของคณะผู้แทนถาวรไทยประจำองค์การสหประชาชาติ ณ นครเจนีวา ประเทศสวิสเซอร์แลนด์
ต่อมาเมื่อ พ.ศ. 2537 ได้ดำรงตำแหน่งรองอธิบดีกรมเศรษฐกิจการพาณิชย์ ในปี พ.ศ. 2540 เป็นที่ปรึกษาการพาณิชย์ พ.ศ. 2542 เป็นเอกอัครราชทูตผู้แทนถาวรไทยประจำองค์การการค้าโลก พ.ศ. 2545 เป็นอธิบดีกรมเศรษฐกิจการพาณิชย์ พ.ศ. 2548 เป็นอธิบดีกรมเจรจาการค้าระหว่างประเทศ พ.ศ. 2549 เป็นอธิบดีกรมการค้าต่างประเทศ พ.ศ. 2552 เป็นรองปลัดกระทรวงพาณิชย์ และได้เกษียณอายุราชการเมื่อวันที่ 1 ตุลาคม พ.ศ. 2552
ในเดือนสิงหาคม พ.ศ. 2557 อภิรดีได้รับแต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลพลเอกประยุทธ์ จันทร์โอชา ต่อมาได้รับแต่งตั้งเป็นรัฐมนตรีว่าการกระทรวงพาณิชย์ เมื่อวันที่ 19 สิงหาคม พ.ศ. 2558
ฟอร์ตไมเนอร์

ฟอร์ตไมเนอร์  เป็นไซด์โปรเจกต์แนวฮิปฮอปของไมค์ ชิโนะดะ ผู้ที่รู้จักกันดีในฐานะนักร้องแร็ป มือจังหวะกีตาร์ มือคีย์บอร์ด และโปรดิวเซอร์ของวงดนตรีร็อกชาวอเมริกัน ลิงคินพาร์ก ไมค์ได้เปิดตัวอัลบั้มเดี่ยวชุดแรกของฟอร์ตไมเนอร์ "เดอะไรซิงไทด์" (The Rising Tied) ออกจำหน่ายในวันที่ 22 พฤศจิกายน พ.ศ. 2548 เพลง "Where'd You Go" ซึ่งเป็นซิงเกิลที่สี่ของอัลบั้มนี้ เป็นเพลงที่ผลักดันให้ฟอร์ตไมเนอร์เป็นที่รู้จัก และเข้าสู่อันดับ 4 ในชาร์ต"บิลบอร์ด"ฮอต 100
สมเด็จพระราชาธิบดีจาฟาร์

สมเด็จพระราชาธิบดีตวนกู จาฟาร์ เป็นยังดีเปอร์ตวนอากงพระองค์ที่ 10 ของมาเลเซีย และเป็นสุลต่านพระองค์ที่ 11 ของรัฐเนอเกอรีเซิมบีลัน เป็นพระราชโอรสของสุลต่าน ตวนกู อับดุล ระห์มัน พระราชสมภพวันที่ 19 กรกฎาคม พ.ศ. 2465 ที่รัฐเซอลาโงร์ ขึ้นครองราชย์ต่อจาก ยังดีเปอร์ตวน เบซาร์ตวนกู มูวาวีร์ พระเชษฐา พระองค์ได้รับตำแหน่ง ยังดี เปอร์ตวน อากง เมื่อวันที่ 26 เมษายน พ.ศ. 2537 จนถึงวันที่25 เมษายน พ.ศ. 2542 สวรรคตเมื่อวันที่ 27 ธันวาคม พ.ศ. 2551 รวมพระชนมายุได้
รายการซากดึกดำบรรพ์สายพันธุ์มนุษย์

ตารางต่อไปนี้จะแสดงข้อมูลส่วนหนึ่งในบรรดาซากดึกดำบรรพ์ของสัตว์ที่เป็นสายพันธุ์มนุษย์ (hominin) ซึ่งใช้เป็นหลักฐานสนับสนุนวิวัฒนาการของมนุษย์เริ่มต้นตั้งแต่การตั้งขึ้นของวงศ์ย่อย "Hominini" ในสมัย Miocene ปลายคือประมาณ 6 ล้านปีก่อน (ดูการจำแนกชั้นทางวิทยาศาสตร์ที่บทความการจำแนกชั้นของไพรเมต-วงศ์ลิงใหญ่)
เนื่องจากว่า มีการค้นพบซากดึกดำบรรพ์เป็นพัน ๆ โดยมากไม่สมบูรณ์ บ่อยครั้งเป็นเพียงแค่กระดูกหรือฟันชิ้นเดียว และน้อยครั้งจะได้โครงกระดูกหรือแม้แต่กะโหลกศีรษะทุกชิ้น
ตารางนี้ไม่ได้มีจุดมุ่งหมายเพื่อจะแสดงซากดึกดำบรรพ์ที่ได้ค้นพบทั้งหมด
แต่เพื่อจะแสดงสิ่งค้นพบที่สำคัญที่สุด
รายการจะเรียงลำดับตามอายุโดยประมาณ ตามการหาอายุโดยสารกัมมันภาพรังสี (เช่นจากคาร์บอนกัมมันตรังสี) หรือเทคนิคอื่น ๆ (เช่น incremental dating)
ชื่อสปีชีส์เป็นชื่อตามมติในปัจจุบัน หรือว่า ถ้าไม่มี ก็จะแสดงชื่ออื่น ๆ ไว้ด้วย
ส่วนชื่อสปีชีส์ที่เคยใช้แต่ตกไปแล้วอาจจะพบได้ในเว็บไซต์ของซากดึกดำบรรพ์เอง
ให้สังเกตว่า ซากดึกดำบรรพ์ที่แสดงโดยมากไม่ได้รับการพิจารณาว่า เป็นสัตว์บรรพบุรุษของมนุษย์ปัจจุบัน ("Homo sapiens") แต่เป็นญาติใกล้ชิดกับบรรพบุรุษมนุษย์ และดังนั้น จึงมีความสำคัญในการศึกษาเรื่องการสืบทอดสายพันธุ์
สมัย Miocene ปลาย.
สมัย Miocene (5.3-23 ล้านปีก่อน) เป็นส่วนต้นของยุคนีโอจีน (2.6-23 ล้านปีก่อน)
สมัยไพลโอซีน.
สมัยไพลโอซีน (2.58-5.3 ล้านปี) เป็นส่วนปลายของยุคนีโอจีน
เชิงอรรถและอ้างอิง.
<templatestyles src="Reflist/styles.css" />
กัวลากังซาร์

กัวลากังซาร์  เป็นเมืองที่สุลต่านเประประทับอยู่ มีประชากร39,000คน ตั้งอยู่ปลายแม่น้ำกังซาร์ก่อนไหลลงสู่แม่น้ำเประ ดอกไม้ประจำเขตคือดอกพุทธรักษา
กัวลากังซาร์มีพื้นที่ทั้งหมด 204.94 ตารางกิโลเมตร
โซเก็นได

มหาวิทยาลัยบัณฑิตศึกษาขั้นสูง (; โรมาจิ: "Sōgō kenkyū daigakuin daigaku"; : โซโกเค็งคิว ไดกะคุอิน ไดงะคุ) หรือย่อว่า โซเค็นได  
เป็นมหาวิทยาลัยการศึกษาขั้นสูงในประเทศญี่ปุ่น ในลักษณะของความร่วมมือระหว่างสถาบันวิจัยของรัฐบาลของประเทศญี่ปุ่น 
มีการศึกษาครอบคลุมในหลายหลายสาขาวิชา โดยสถาบันวิจัยแต่ละแห่งได้ถูกให้จัดเป็นวิทยาเขตของแต่ละสาขาวิชา
โดยมีวิทยาเขตทั้งหมด 22 แห่ง อยู่ในประเทศญี่ปุ่น 21 แห่ง อยู่ที่ทวีปแอนตาร์กติกา 1 แห่ง อยู่ที่ประเทศชิลี 1 แห่ง และ อยู่ที่หมู่เกาะฮาวาย 1 แห่ง 
ในปี พ.ศ.2557 มีนักศึกษารวมทั้งสิ้นประมาณ 500 คน ในจำนวนนี้เป็นนักศึกษาต่างชาติจำนวน 143 คน 
โซเค็นไดเป็นมหาวิทยาลัยที่มีลักษณะเฉพาะแตกต่างจากมหาวิทยาลัยทั่วไปในญี่ปุ่น คือ เปิดสอนเฉพาะระดับปริญญาเอก 
มีสองหลักสูตรหลักคือ หลักสูตร 3 ปี สำหรับผู้จบการศึกษาระดับปริญญาโท และ หลักสูตร 5 ปี สำหรับผู้จบการศึกษาระดับปริญญาตรี 
โดยทั้งสองหลักสูตรจะเน้นการศึกษาระบบวิจัย โดยอาจารย์ผู้สอนคือนักวิจัยในสถาบันวิจัยของแต่ละวิทยาเขต 
ประวัติ.
โซเค็นไดก่อตั้งเมื่อ ปี พ.ศ. 2531 เริ่มแรกใช้พื้นที่ของสถาบันเทคโนโลยีแห่งโตเกียวในวิทยาเขตนะกะซึดะ เขตมิโดริ จังหวัดโยโกฮามะเป็นสถานที่ตั้งของสำนักงาน 
จนถึงในปี พ.ศ. 2537 ได้ก่อตั้งสำนักงานกลางของมหาวิทยาลัยขึ้นที่ เมืองฮะยะมะ จังหวัดคะนะกะวะ และ ถูกใช้เป็นศูนย์กลางเพื่อบริหารงานมหาวิทยาลัยจนถึงปัจจุบัน (แผนที่)
คณะ.
การศึกษาประกอบด้วย 6 คณะ ได้แก่
ปลาสละ

ปลาสละ หรือ ปลาฉละ (ชื่อวิทยาศาสตร์: "Scomberoides commersonnianus") เป็นปลาทะเลชนิดหนึ่งในสกุล "Scomberoides" วงศ์ปลาหางแข็ง (Carangidae)
ถิ่นที่อยู่.
ปลาสละอาศัยอยู่ในน่านน้ำเขตร้อนของมหาสมุทรอินเดียและมหาสมุทรแปซิฟิกด้านตะวันตก
ลักษณะ.
ปลาสละมีลำตัวสีเทา แบนข้างและกว้างใกล้เคียงกับปลาเฉลียบ และกว้างกว่าปลาขานกยางและปลาสีเสียดซึ่งอยู่ในสกุลเดียวกัน มีจุดสีดำใหญ่อยู่ด้านบนของเส้นข้างตัว 5-8 จุด (โดย 2 จุดแรกมักอยู่ติดเส้นข้างตัว) ปากกว้าง ตาเล็กอยู่ค่อนไปทางด้านสันหัว ท้ายขากรรไกรบนยาวเลยแนวขอบหลังของตามาก เกล็ดเล็กยาวคล้ายเข็มหรือเสี้ยนฝังแน่นในหนัง แต่บนเส้นข้างตัวไม่มีเกล็ดที่เป็นสันแข็ง ขนาดยาวได้ถึง 1.5 เมตร
โนเกีย 6760 สไลด์

โนเกีย 5760 สไลด์  ถือเป็นอีกรุ่นหนึ่งถือโนเกียโปรโมตออกมาพร้อมกับบริการ Ovi Chat เช่นเดียวกับในรุ่นสไตล์นักธุรกิจอย่าง E72 ทำให้ความสามารถในการใช้งานส่วนใหญ่คล้ายคลึงกัน เพียงแต่เครื่องรุ่นนี้มีคีย์บอร์ด QWERTY แบบสไลด์ข้างมาทำให้พิมพ์ได้สะดวกมากขึ้น รวมไปถึงน้ำหนักเบาและขนาดเล็กกระทัดรัดน่าพกพา
พรรคกิจประชาคม

พรรคกิจประชาคม หรือชื่อเดิม พรรคประชาราษฎร์ พรรคการเมืองที่จดทะเบียนลำดับที่ 10/2525 จดทะเบียนก่อตั้งเมื่อ 23 สิงหาคม พ.ศ. 2525 มีนาย ไชยศิริ เรืองกาญจนเศรษฐ์ เป็นหัวหน้าพรรคคนแรก และมีนางศิระ ปัทมาคม เป็นเลขาธิการพรรค ก่อนหน้านั้นเป็นการรวมตัวกันในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 เป็นกลุ่มการเมือง ซึ่งในขณะนั้นยังไม่มีกฎหมายว่าด้วยพรรคการเมือง ส่งผลให้มีการยกเว้นการบังคับเกี่ยวกับการจัดตั้งหรือการสังกัดพรรคการเมืองของผู้สมัครสมาชิกสภาผู้แทนราษฎร โดยใช้คำว่า "กลุ่มการเมือง" เป็นการเรียกอย่างไม่เป็นทางการ
ต่อมาในปี พ.ศ. 2529 ได้มีการเปลี่ยนแปลงคณะกรรมการบริหารพรรคชุดใหม่โดยมีนางศิระ ปัทมาคม เป็นหัวหน้าพรรคในระยะสั้นๆ ก่อนที่นาย บุญชู โรจนเสถียร อดีตเลขาธิการ พรรคกิจสังคม จะเข้ามารับตำแหน่งเป็นหัวหน้าพรรคคนใหม่ 
พรรคกิจประชาคม มีมติยุบพรรคเมื่อวันที่ 19 มกราคม 2532 พร้อมกับพรรคก้าวหน้า ของนาย อุทัย พิมพ์ใจชน และพรรคประชาชน ของนาย เฉลิมพันธ์ ศรีวิกรม์ ไปรวมกับพรรครวมไทย ของนายณรงค์ วงศ์วรรณ พร้อมกับเปลี่ยนชื่อเป็นพรรคเอกภาพ และศาลฎีกามีคำสั่งให้ยุบพรรค ลงวันที่ 14 เมษายน พ.ศ. 2532
การเลือกตั้ง.
ยุคกลุ่มการเมืองประชาราษฎร์.
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ได้รับเลือกตั้ง จำนวน 1 ที่นั่ง
ยุคพรรคกิจประชาคม.
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 พรรคกิจประชาคม ได้รับเลือกตั้งในสภาผู้แทนราษฎร จำนวน 15 ที่นั่ง ต่อมานายแคล้ว นรปติ สมาชิกสภาผู้แทนราษฎรจังหวัดขอนแก่น พ้นจากตำแหน่ง โดยในการเลือกตั้งแทนตำแหน่งที่ว่าง เป็นผู้สมัครจากพรรคราษฎรที่ได้รับเลือกตั้งในพื้นที่นี้ ส่งผลให้พรรคกิจประชาคม มีจำนวนที่นั่งในสภาผู้แทนราษฎร จำนวน 14 ที่นั่ง
เดอะวอยซ์ คิดส์ ไทยแลนด์ ซีซั่นที่ 3

เดอะวอยซ์ คิดส์ ไทยแลนด์  เป็นรายการประกวดร้องเพลงสำหรับเด็กอายุ 7–14 ปี ผลิตโดยทรู มิวสิก และโต๊ะกลมโทรทัศน์ ในเครือเวิร์คพอยท์ เอ็นเทอร์เทนเมนท์ โดยซื้อลิขสิทธิ์จากทัลปา มีเดีย กรุ๊ป ประเทศเนเธอร์แลนด์ เช่นเดียวกับเดอะวอยซ์ไทยแลนด์ โดยรูปแบบของเวทีในทุก ๆ รอบในฤดูกาลนี้ใช้แม่แบบจาก The Voice สหรัฐอเมริกา ฤดูกาลที่ 6
การรับสมัคร.
วันและเวลาสมัครเข้าร่วมการแข่งขันรายการ The Voice Kids Thailand Season 3 
ทีม.
<templatestyles src="Div col/styles.css"/>
 #เปลี่ยนทาง – ชนะเลิศ
 #เปลี่ยนทาง – รองชนะเลิศ
 #เปลี่ยนทาง – ถูกคัดออกในรอบ Live Show (Top 6)
 #เปลี่ยนทาง – ถูกคัดออกในรอบ Sing-Off (Top 15)
 #เปลี่ยนทาง – ถูกคัดออกในรอบ Battle
The Blind Auditions.
Episode 1: Blind Auditions, สัปดาห์ที่ 1.
ออกอากาศเมื่อวันที่ 1 กุมภาพันธ์ พ.ศ. 2558
Group performance: เดอะวอยซ์คิดส์ไทยแลนด์โค้ช - สัญชาตญาณ
Episode 2: Blind Auditions, สัปดาห์ที่ 2.
ออกอากาศเมื่อวันที่ 8 กุมภาพันธ์ พ.ศ. 2558
Episode 3: Blind Auditions, สัปดาห์ที่ 3.
ออกอากาศเมื่อวันที่ 15 กุมภาพันธ์ พ.ศ. 2558
Episode 4: Blind Auditions, สัปดาห์ที่ 4.
ออกอากาศเมื่อวันที่ 22 กุมภาพันธ์ พ.ศ. 2558
Episode 5: Blind Auditions, สัปดาห์ที่ 5.
ออกอากาศเมื่อวันที่ 1 มีนาคม พ.ศ. 2558
Episode 6-8 : Battle Rounds & Sing Off, สัปดาห์ที่ 6-8.
Battle Rounds.
ในรอบนี้ ผู้เข้าแข่งขันจะถูกแบ่งออกเป็น 5 ทีม ๆ ละ 3 คน ทำการร้องเพลงเดียวกันบนเวทีและจะเข้ารอบ 1 คนโดยการเลือกของโค้ชและคัดออก 2 คน
ในรอบนี้โค้ชสามารถเลือกผู้ช่วยได้ และผู้ช่วยโค้ชจะได้ชมการ Battle ร่วมกับโค้ช โดยผู้ช่วยโค้ช มีดังนี้
 #เปลี่ยนทาง – เข้ารอบ
 #เปลี่ยนทาง – ถูกคัดออก
Sing Off.
ในรอบนี้ผู้เข้าแข่งขันที่ผ่านรอบ Battle phase มาทั้งหมดทีมละ 5 คนจะต้องร้องเพลงที่ร้องในรอบ Blind Auditions โดยจะถูกคัดออก 3 คนและเลือกเข้ารอบโดยโค้ช 2 คน ออกอากาศในวันที่ 22 มีนาคม 2558 หลังจบรอบ Battle สัปดาห์ที่ 8
 #เปลี่ยนทาง – เข้ารอบ
 #เปลี่ยนทาง – ถูกคัดออก
Episode 9 : Final Live Show, สัปดาห์ที่ 9.
ออกอากาศวันที่ 29 มีนาคม 2558
Semi-Final.
รอบนี้จะคัดผู้เข้าแข่งขันให้เหลือทีมละ 1 คนไปแข่งรอบต่อไปโดยใช้คะแนนโหวตจากทางบ้าน
 #เปลี่ยนทาง – คะแนนโหวตสูงสุด 
 #เปลี่ยนทาง – ได้รับเลือกจากโค้ช
#เปลี่ยนทาง – ถูกคัดออกในรอบ Live Show 
#เปลี่ยนทาง – ถูกคัดออกในรอบ Sing-Off
คิม ยุน-อก

คิม ยุน-อก (เกาหลี: ; ฮันจา: ; 26 มีนาคม ค.ศ. 1947) เป็นอดีตสุภาพสตรีหมายเลขหนึ่งของประเทศเกาหลีใต้ ด้วยเป็นภริยาของอี มย็อง-บัก
ประวัติ.
คิม ยุน-อก อ้างว่าตนสืบเชื้อสายจากฮอ ฮวัง-อก เจ้าหญิงแห่งอโยธยา ที่ต่อมาได้อภิเษกสมรสกับพระเจ้าซูโรแห่งคึมกวันคายา สำเร็จการศึกษาจากโรงเรียนมัธยมหญิงแทกูใน ค.ศ. 1966 และเข้าศึกษาต่อที่มหาวิทยาลัยหญิงอีฮวา จนสำเร็จการศึกษาศิลปศาสตรบัณฑิตจากสาขาสุขศึกษาและการจัดการใน ค.ศ. 1970 เธอสมรสกับอี มย็อง-บัก เมื่อวันที่ 19 ธันวาคมปีเดียวกันนั้น ทั้งคู่มีบุตรด้วยกัน 4 คน เป็นชายหนึ่งและหญิงอีกสามคน ครอบครัวของเธอทำบริษัทก่อสร้างในแทกู
ก่อนการเข้ารับตำแหน่งประธานาธิบดีของนายอี ครอบครัวของเธอพำนักอยู่ในกาโฮดง (Gahoedong)
ใน ค.ศ. 1995 เธอสำเร็จการศึกษาหลักสูตรผู้นำสำหรับหญิงขั้นสูง (Advanced Leadership Program for Women) อันดับที่ 1 ณ สถาบันเดิมของเธอ จากนั้นใน ค.ศ. 1996 สำเร็จหลักสูตรผู้บริหารหญิงชั้นสูงอันที่ 7 ของมหาวิทยาลัยย็อนเซ และใน ค.ศ. 2001 สำเร็จหลักสูตรผู้บริหารหญิงจากมหาวิทยาลัยซุกมย็อง
ใน ค.ศ. 2011 เธอเป็นประธานศิษย์เก่าของหลักสูตรผู้บริหารหญิงระดับสูงของมหาวิทยาลัยย็อนเซ
คว็อน ยัง-ซุก

คว็อน ยัง-ซุก (เกาหลี: ; ฮันจา: ; ; เกิด 23 ธันวาคม ค.ศ. 1947) เป็นสุภาพสตรีหมายเลขหนึ่งเกาหลีใต้ใน ค.ศ. 2003 ถึง 2008 ด้วยเป็นภริยาหม้ายของโน มู-ฮย็อน ประธานาธิบดีลำดับที่ 9 ของประเทศผู้ฆ่าตัวตายในวันที่ 23 พฤษภาคม ค.ศ. 2009
อาชีพ.
เธอสำเร็จการศึกษาจากโรงเรียนมัธยมหญิงฮเยฮวา ส่วนตัวเธอนับถือศาสนาพุทธ มีฉายาทางธรรมว่า "แทด็อกฮวา" ด้วยเหตุนี้ช่วงการรณรงค์หาเสียงของนายโนผู้สามี จึงได้รับการสนับสนุนจากกลุ่มพุทธศาสนิกชน
หลังการถึงแก่อสัญกรรมของสามี เธอดำรงตำแหน่งประธานมูลนิธิพงฮาที่สวยงาม (Beautiful Bongha Foundation) ณ บ้านเกิดของสามีที่หมู่บ้านพงฮา เพื่อดูแลที่เก็บอัฐิและบ้านของนายโนผู้สามี
สำลี สังวาลย์

สำลี สังวาลย์ หรือ ไมเคิล สำลี เป็นอดีตนักมายากลที่มีชื่อเสียงของประเทศไทย รวมถึงเป็นศิษย์เอกของเฉลิมสวรรค์ ไพบูลย์พันธ์ (ฟิลิป)
ประวัติ.
สำลี สังวาลย์ มีชื่อเดิมคือ "กาซิม"  บิดาของเขาเป็นชาวบังกลาเทศ ซึ่งสำลีเกิดที่ประเทศไทย แล้วเขาได้รับการพามาเลี้ยงดูโดยเฉลิมสวรรค์ ไพบูลย์พันธ์ (หรือที่รู้จักในชื่อ ฟิลิป) ซึ่งเป็นนักมายากลที่มีชื่อเสียงของประเทศไทย รวมถึงเป็นอาจารย์สอนมายากลให้แก่สำลี โดยเขาได้เริ่มเล่นมายากลตั้งแต่อายุ 8 ขวบ จากนั้น เฉลิมสวรรค์ได้เปิดโอกาสให้เขาได้แสดงฝีมือในแบบไมเคิล แจ็กสัน และได้ออกรายการโทรทัศน์"สี่ทุ่มสแควร์" เป็นรายการแรก
สำลีเคยเป็นนักศึกษาที่โรงเรียนจันทร์หุ่นบำเพ็ญ ต่อมา เมื่อสำลีอยู่ในช่วงหัวเลี้ยวหัวต่อ เขาก็ได้พบกับ วรรณศิริ ชื่อเล่น ยีนส์ และสำลีได้เลือกใช้ชีวิตอยู่กับเธอผู้เป็นภรรยาคนนี้ โดยใช้ชีวิตแบบเร่ร่อนร่วมกันราว 3–4 ปี
พ.ศ. 2552 สำลีได้ทำการบวชที่วัดกลาง เมืองเก่า อำเภอกบินทร์บุรี จังหวัดปราจีนบุรี อยู่ช่วงระยะเวลาหนึ่ง โดยได้รับฉายาว่า อนาลโย ส่วนในปี พ.ศ. 2556 สำลีได้ออกรายการโทรทัศน์ และบอกเล่าถึงเรื่องราวของชีวิตในช่วงที่ผ่านมา
ชีวิตส่วนตัว.
สำลี สังวาลย์ มีภรรยาชื่อ วรรณศิริ สังวาลย์ และมีลูกด้วยกัน 2 คน ซึ่งได้แก่ ลูกชายชื่อ อติวัณณ์ ชื่อเล่น ข้าวกล้อง และลูกสาวชื่อ ลดาวัลย์ ชื่อเล่น ข้าวสวย
ทั้งนี้ สำลีไม่เป็นผู้เกี่ยวข้องกับยาเสพติด ซึ่งเขาเปิดเผยว่า ได้รับคำสอนนี้มาจากเฉลิมสวรรค์
สุรเชษฐ์ ชัยวงศ์

พลเอก สุรเชษฐ์ ชัยวงศ์ (23 มิถุนายน พ.ศ. 2498 -) สมาชิกวุฒิสภาไทย ชุดที่ 12 อดีตรัฐมนตรีช่วยว่าการกระทรวงศึกษาธิการ อดีตราชองครักษ์พิเศษ หัวหน้าผู้แทนพิเศษของรัฐบาลในการแก้ไขปัญหาจังหวัดชายแดนภาคใต้ ผู้จัดการทีมชาติไทย อดีตหัวหน้าคณะนายทหารฝ่ายเสนาธิการประจำผู้บังคับบัญชา อดีตรองเสนาธิการทหารบก อดีตแม่ทัพน้อยที่ 3 และอดีตผู้บัญชาการกองพลทหารราบที่ 4
ประวัติ.
พลเอกสุรเชษฐ์ ชัยวงศ์ เกิดเมื่อวันที่ 23 มิถุนายน พ.ศ. 2498 เป็นบุตรของนายกำจร กับนางปราณี ชัยวงศ์ สมรสกับนางพุตตาน ชัยวงศ์ มีบุตร 3 คน 
เข้าศึกษาชั้นมัธยมศึกษาขั้นต้น(มศ.3)ที่โรงเรียนวัดสุทธิวรารามและได้เข้าศึกษาที่โรงเรียนเตรียมทหาร รุ่นที่ 14 ต่อมาได้เข้าศึกษาที่โรงเรียนนายร้อยพระจุลจอมเกล้า รุ่นที่ 25 (วิทยาศาสตร์บัณฑิต) โรงเรียนเสนาธิการทหารบก หลักสูตรหลักประจำ ชุดที่ 66 วิทยาลัยป้องกันราชอาณาจักร รุ่นที่ 51 จบการศึกษาระดับปริญญาตรีจาก คณะนิเทศศาสตรบัณฑิต มหาวิทยาลัยสุโขทัยธรรมาธิราช จบการศึกษาระดับปริญญาโทจาก คณะรัฐศาสตรมหาบัณฑิต สาขาการเมืองการปกครอง มหาวิทยาลัยเชียงใหม่ (ภาคพิเศษ รุ่นที่ 7) และจบหลักสูตร Australian and Military Familiarization Course และหลักสูตร Emergency Management Seminar จากประเทศออสเตรเลีย พ.ศ. 2547
การทำงาน.
พลเอก สุรเชษฐ์ ชัยวงศ์ ได้เริ่มรับราชการเป็นทหาร จนได้รับการแต่งตั้งให้เป็นผู้บังคับการกองพันทหารราบที่ 2 กรมทหารราบที่ 17 เมื่อพ.ศ. 2536 ต่อมาเมื่อพ.ศ. 2539 ก็ได้เลื่อนขึ้นเป็นเสนาธิการกรมทหารราบที่ 7 และเป็นรองผู้บังคับการกรมทหารราบที่ 7 เมื่อพ.ศ. 2541 ในพ.ศ. 2545 เป็นผู้อำนวยการกองยุทธการ กองทัพภาคที่ 3 พ.ศ. 2547 เป็นผู้บังคับการกรมทหารราบที่ 7 พ.ศ. 2549 เป็นรองผู้บัญชาการกองพลทหารราบที่ 4 พ.ศ. 2550 เป็นผู้บัญชาการกองพลทหารราบที่ 4 /ผู้บัญชาการกองกำลังนเรศวร พ.ศ. 2551 เป็นรองแม่ทัพภาคที่ 3 พ.ศ. 2555 เป็นแม่ทัพน้อยที่ 3 พ.ศ. 2555 เป็นผู้ช่วยเสนาธิการทหารบก ฝ่ายกิจการพลเรือน พ.ศ. 2556 เป็นรองเสนาธิการทหารบก และพ.ศ. 2557 ได้รับการแต่งตั้งให้เป็นหัวหน้าคณะนายทหารฝ่ายเสนาธิการประจำผู้บังคับบัญชา
ในเดือนสิงหาคม พ.ศ. 2557 พลเอก สุรเชษฐ์ได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลของพลเอกประยุทธ์ จันทร์โอชา
ในเดือนพฤษภาคม พ.ศ. 2559 เขาแต่งตั้ง ดร.รัตนา ศรีเหรัญให้ดำรงตำแหน่งผู้ช่วยเลขานุการรัฐมนตรีว่าการ
กระทรวงศึกษาธิการ
ไลศราม สริตา เทวี

ไลศราม สริตา เทวี (1 มีนาคม พ.ศ. 2528 –) เป็นนักมวยสากลสมัครเล่นทีมชาติอินเดีย มาจากรัฐมณีปุระ เคยได้แชมป์โลกมวยสากลสมัครเล่นหญิงในรุ่นไลท์เวท ใน พ.ศ. 2552 เธอได้รับรางวัลอรชุนะ (Arjuna award) จากรัฐบาลอินเดีย
สริตา เทวีเกิดในครอบครัวเกษตรกรที่ยากจน เธอเริ่มชกมวยเมื่อ พ.ศ. 2543 โดยได้แรงบันดาลใจจากมูฮัมหมัด อาลี ในปีต่อมา ได้ติดทีมชาติอินเดียมาแข่งขันมวยสากลสมัครเล่นชิงแชมป์เอเชียที่กรุงเทพฯ และได้เหรียญเงิน จากนั้น เธอได้เหรียญรางวัลจำนวนมากจากการแข่งขัน รวมทั้งเหรียญทองมวยสากลสมัครเล่นชิงแชมป์โลกที่นิวเดลีเมื่อ พ.ศ. 2549 และได้เหรียญเงินจากการแข่งขันกีฬาเครือจักรภพอังกฤษเมื่อ พ.ศ. 2557
สริตา เทวีเข้าแข่งขันกีฬาเอเชียนเกมส์ พ.ศ. 2557 ที่อินช็อน เกาหลีใต้ ในรุ่นไลท์เวท เธอสามารถชกชนะจนถึงรอบรองชนะเลิศพบกับ พัก จีนา เมื่อ 30 กันยายน เธอถูกตัดสินให้แพ้ 0–3 ทั้งที่เธอสามารถชกพักจนถูกนับได้ และเป็นฝ่ายคุมเกมได้หมด กรรมการตัดสินในรายการนี้ได้แก่บราฮัม โมฮามัด (Braham Mohamad) จากตูนิเซีย อัลบีโน โฟตี (Albino Foti) จากอิตาลี และ มารีอุสซ์ โยเซฟ กอร์นี (Mariusz Josef Gorny) จากโปแลนด์ สามีของเธอได้ประท้วงผลการแข่งขันแต่ไม่สำเร็จ ทำให้เธอปฏิเสธที่จะรับเหรียญรางวัล
ไฮบริดทีโอรี (อีพี)

ไฮบริดทีโอรี  เป็นอีพีแรกของลิงคินพาร์ก ในช่วงที่วงรู้จักกันในชื่อ ไฮบริดทีโอรี ในปี พ.ศ. 2542 อัลบั้มนี้ได้บันทึกและออกจำหน่ายเองเมื่อวันที่ 1 พฤษภาคม พ.ศ. 2542 โดยผ่านค่ายเพลงมิกซ์มีเดีย (Mix Media) ในปีต่อมา ไฮบริดทีโอรีได้เปลี่ยนชื่อวงเป็นลิงคินพาร์ก และอีพี"ไฮบริดทีโอรี"ได้นำมาออกจำหน่ายอีกครั้งในปี พ.ศ. 2544 ด้วยการเปลี่ยนแปลงเล็กน้อย และออกจำหน่ายในชื่อลิงคินพาร์กอันเดอร์กราวด์ 1.0 โดยมีอัลบั้มนี้เพียง 1,000 ชุดเท่านั้นที่ได้ออกจำหน่าย และหาซื้อเวอร์ชันเดิมของอีพีนี้ได้ยาก
เปอกัน

เปอกัน  เป็นเมืองในอำเภอเปอกัน รัฐปะหัง ประเทศมาเลเซีย และยังเป็นเมืองหลักที่สุลต่านแห่งรัฐปะหังประทับอยู่ ซึ่งปัจจุบันนำโดยสุลต่านอับดุลละฮ์แห่งปะหัง ชื่อเมืองมาจากดอกไม้ชื่อ "บูงาเปอกัน" เมืองนี้เป็นบ้านเกิดของตุน อับดุล ราซัก ฮุซเซน นายกรัฐมนตรีมาเลเซียคนที่ 2 กับอดีตนายกรัฐมนตรี ดาตุก เซอรี นาจิบ ราซัก
ภูมิอากาศ.
เปอกันมีสภาพภูมิอากาศแบบป่าดิบชื้น (Af) ที่มีฝนตกหนักถึงหนักมากทั้งปี
อำเภอเจอเลอบู

อำเภอเจอเลอบู  เป็นอำเภอที่อยู่เหนือสุดของรัฐเนอเกอรีเซิมบีลัน ประเทศมาเลเซีย ติดกับรัฐปะหังและรัฐเซอลาโงร์ มีขนาดใหญ่เป็นอันดับสองในรัฐ 
ภูมิอากาศ.
อุณหภูมิของเจอเลอบูตอนเช้าค่อนข้างต่ำ การมองเห็นปานกลาง และมีหมอกเยอะ
เขตการปกครอง.
อำเภอเจอเลอบูแบ่งออกเป็น 8 ตำบล  ดังนี้
<templatestyles src="Flowlist/styles.css" />
รักอยู่ข้างเธอ

"รักอยู่ข้างเธอ" เป็นเพลงจากอัลบั้มและซิงเกิลที่ 4 ของวงบอดี้สแลม จากอัลบั้มชุดที่ 6 "dharmajāti (ดัม-มะ-ชา-ติ)" โดยมีอัญชลี จงคดีกิจ มาร่วมร้อง และบรรเลงแซ็กโซโฟนโดย โก้ เศกพล อุ่นสำราญ (โก้ Mr.Saxman) 
เพลง "รักอยู่ข้างเธอ" ประพันธ์เนื้อร้องโดย ขจรเดช พรมรักษา แต่งทำนองโดย อาทิวราห์ คงมาลัย (ตูน บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส) ออกจำหน่ายในวันที่ 25 กันยายน พ.ศ. 2557
การตอบรับ.
เพลง "รักอยู่ข้างเธอ" ติดชาร์ตอันดับสูงสุด 6 ใน 100 ของชาร์ตหมวดเพลง GMM Gmember Chart Top 100 ประจำวันที่ 29 กันยายน พ.ศ. 2557 จากเว็บไซต์ Gmember
ปลิดปลิว

"ปลิดปลิว" เป็นเพลงจากอัลบั้มของวงบอดี้สแลม และมีเมธี อรุณ สมาชิกวงลาบานูน มาร่วมร้อง เพลงนี้เป็นซิงเกิลที่ 6 จากอัลบั้มชุดที่ 6 "dharmajāti (ดัม-มะ-ชา-ติ)" 
เพลง "ปลิดปลิว" ประพันธ์เนื้อร้องโดย สุรชัย พรพิมานแมน แต่งทำนองโดย โอม เปล่งขำ (โอม บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส) ออกจำหน่ายในวันที่ 25 กันยายน พ.ศ. 2557
มิวสิควิดีโอ.
มิวสิกวิดีโอเพลงนี้ เผยแพร่ครั้งแรกในวันที่ 14 มกราคม ค.ศ. 2559 กำกับโดย บาส นัฐวุฒิ ผู้ซึ่งเคยกำกับภาพยนตร์อย่าง Countdown 
การตอบรับ.
เพลง "ปลิดปลิว" ติดชาร์ตอันดับ 1 ใน 100 ของชาร์ตหมวดเพลง GMM Gmember Chart Top 100 ประจำวันที่ 29 กันยายน พ.ศ. 2557 และติดชาร์ตอันดับ 1 ใน 5 ของชาร์ตหมวดเพลง GMM Gmember Chart Top 5 ประจำวันที่ 29 กันยายน พ.ศ. 2557 จากเว็บไซต์ Gmember ที่ดี
วัยเป้งง นักเลงขาสั้น

วัยเป้งง นักเลงขาสั้น เป็นภาพยนตร์ไทยกำกับโดยชาคริต เเย้มนาม ในสังกัดพระนครฟิล์ม ออกฉายวันที่ 8 ตุลาคม พ.ศ. 2557 ภาพยนตร์ทำรายได้ 16.8 ล้านบาท มีเนื้อหาเกี่ยวกับความขัดแย้งระหว่างสถาบันของเป้งและติ่ง
วัยเป้งง นักเลงขาสั้น 2.
วัยเป้ง นักเลงขาสั้น 2  เป็นภาพยนตร์ไทย ปี 2567 ที่กำลังจะมาถึง เป็นภาคต่อจากวัยเป้งง นักเลงขาสั้นจากการของกำกับโดยพจน์ อานนท์ ผู้กำกับจากภาคแรก และนำแสดงโดยเหล่านักแสดงจากภาคแรกได้แก่ คุณาธิป ปิ่นประดับ, ภูวดล เวชวงศา, สิรภพ มานิธิคุณ, กิตติพัฒน์ สมานตระกูลชัย, อัครัช จิตตะศิริ, วรพล จินตโกศลและวรชัย ศิริคงสุวรรณ ภาพยนตร์เรื่องนี้มีกำหนดเข้าฉายในวันที่ 23 ตุลาคม 2567
เพลงประกอบภาพยนตร์.
<templatestyles src="Reflist/styles.css" />
วัดป่าพระเจ้า

วัดป่าพระเจ้า ตั้งอยู่เลขที่ 121 บ้านป่าพระเจ้า หมู่ที่ 5 ตำบลปลายนา อำเภอศรีประจันต์ จังหวัดสุพรรณบุรี สังกัดคณะสงฆ์มหานิกาย ที่ดินตั้งวัดมีเนื้อที่ 25 ไร่ 3 งาน 87 ตารางวา อาคารเสนาสนะประกอบด้วย อุโบสถ กว้าง 7 เมตร ยาว 15 เมตร สร้างเมื่อ พ.ศ. 2532 ศาลาการเปรียญ กว้าง 20 เมตร ยาว 42 เมตร สร้างเมื่อ พ.ศ. 2516 หอสวดมนต์ กว้าง 3 เมตร ยาว 12 เมตร สร้างเมื่อ พ.ศ. 2538 กุฏิสงฆ์ จำนวน 9 หลัง ปูชนียวัตถุมีพระประธานประจำอุโบสถ
ประวัติ.
วัดป่าพระเจ้า ตั้งเมื่อ พ.ศ. 2496 ได้รับพระราชทานวิสุงคามสีมา เมื่อวันที่ 8 สิงหาคม พ.ศ. 2532 การบริหารและการปกครอง
หลวงพ่อเถื่อน.
หลวงพ่อเถื่อนวัดป่าพระเจ้า อ.ศรีประจันต์ ท่านเป็นอุปัชฌาย์และอาจารย์ของหลวงพ่อภักวัดโบสถ์ ท่านมาสร้างวัดป่าพระเจ้าและได้สร้างพระพุทธรูปไว้ก่อนจะเกิดภัยแล้งท่านจึงไปสร้างวัดหลวงที่ อ. วิเศษชัยชาญวัดป่าพระเจ้าจึงกลายเป็นวัดร้างจนหลวงพ่อได้มรณภาพลงในประมาณปี 2443–2446 ต่อมาได้มีหลวงพ่อชิตและชาวบ้านเข้ามาบูรณะวัดป่าพระเจ้าชาวบ้านจึงเรียกพระพุทธรูปในวิหารว่าหลวงพ่อเถื่อน
เจ้าอาวาส.
มีเจ้าอาวาสเท่าที่ทราบนาม คือ
แฟรงค์ เซเดโน

แฟรงค์ เซเดโน (Frank Cedeno) เกิดเมื่อ 16 มีนาคม พ.ศ. 2501 ที่เมืองตาลีซาย ซิตี เซบู ประเทศฟิลิปปินส์ สถิติการชก 56 ครั้ง ชนะ 43 (น็อค 23) เสมอ 3 แพ้ 10 
ประวัติ.
เซเดโนขึ้นชกมวยครั้งแรกเมื่อ 20 พฤศจิกายน พ.ศ. 2519 แพ้คะแนน ราย เด ลอส ซานโตส ที่ ฟิลิปปินส์ จากนั้น ขึ้นชกชนะเป็นส่วนใหญ่ จนได้ครองแชมป์ฟิลิปปินส์รุ่นฟลายเวทเมื่อ 29 มีนาคม พ.ศ. 2523 ชนะคะแนน เมลชอร์ เดกซี และสามารถป้องกันแชมป์ไว้ได้ถึง 3 ครั้ง รวมทั้งชกชนะน็อค มนต์สยาม ฮ.มหาชัย ยก 7 เมื่อ พ.ศ. 2523 และชนะคะแนน แดน พิศาลชัย เมื่อ พ.ศ. 2525 ที่ ฟิลิปปินส์ ต่อมาได้ชิงแชมป์ OPBF ที่เกาหลีใต้เมื่อ 27 มิถุนายน พ.ศ. 2525 แพ้คะแนน ฮอง ซูยาง ไม่ได้แชมป์ เซเดโนกลับมาชกป้องกันแชมป์ฟิลิปปินส์อีกครั้ง แล้วก็มีโอกาสได้ชิงแชมป์โลกรุ่นฟลายเวท WBC ที่ อังกฤษเมื่อ 27 กันยายน พ.ศ. 2526 ซึ่งเซเดโนเป็นฝ่ายชนะน็อคชาร์ลี มากรี ยก 6 ได้แชมป์มาครอง แต่พอขึ้นชกป้องกันแชมป์ครั้งแรกเมื่อ 18 มกราคม พ.ศ. 2527 ก็เป็นฝ่ายแพ้น็อค โคจิ โคบายาชิ ยก 2 ที่ ญี่ปุ่น เสียแชมป์ไป
หลังจากเสียแชมป์โลกไปแล้ว เซเดโนยังคงขึ้นชกชนะรวด รวมทั้งมาชกชนะน็อค ยืนยง ศิษย์ประสงค์ ยก 5 ในไทย จากนั้น เซเดโนได้ชิงแชมป์โลกอีกครั้งเมื่อ 20 มีนาคม พ.ศ. 2530 ที่เม็กซิโก โดยขึ้นชิงแชมป์โลกรุ่นซูเปอร์ฟลายเวท WBC แพ้คะแนน กิลเบอร์โต โรมันอย่างเป็นเอกฉันท์ หลังจากชิงแชมป์ไม่สำเร็จ เซเดโนขึ้นชกอีกไม่กี่ครั้ง รวมทั้งที่มาชกแพ้คะแนน ถนอมศักดิ์ ศิษย์โบ๊เบ๊ เมื่อ พ.ศ. 2530 เซเดโนขึ้นชกมวยครั้งสุดท้ายเมื่อ 27 มีนาคม พ.ศ. 2531 แพ้น็อค มิน ยุงชุน ยก 4 ที่เกาหลีใต้ แล้วจึงแขวนนวมไป
กีฬารักบี้ในเอเชียนเกมส์ 2014

รักบี้ในเอเชียนเกมส์ 2014 จัดขึ้น ณ อินช็อน ประเทศเกาหลีใต้ ตั้งแต่วันที่ 30 กันยายน ถึงวันที่ 1 ตุลาคม ค.ศ. 2014 โดยทุกแมตช์จัดได้ขึ้นที่นัมดงสเตเดียม
การจับฉลาก.
ผลการจับฉลากในวันที่ 21 สิงหาคม 2014 เพื่อกำหนดกลุ่มการแข่งขันชายและหญิง ทีมที่ได้รับการคัดเลือกขึ้นอยู่กับผลการแข่งขันที่ผ่านมาเมื่อสี่ปีที่แล้วจากเอเชียนเกมส์ 2010
ชาย.
<templatestyles src="Col-begin/styles.css"/>
หญิง.
<templatestyles src="Col-begin/styles.css"/>
วัดโพธิ์เผือก (จังหวัดนนทบุรี)

วัดโพธิ์เผือก ตั้งอยู่ในหมู่ที่ 6 บ้านวัดจันทร์ ตำบลบางกรวย อำเภอบางกรวย จังหวัดนนทบุรี เป็นวัดดั้งเดิมของชาวสวนบางกรวย
ตามประวัติบอกเล่าสร้างขึ้นแต่ครั้งปลายกรุงศรีอยุธยา ประมาณปี พ.ศ. 2302 ได้วิสุงคามสีมาครั้งแรกเมื่อ พ.ศ. 2309 บนเนื้อที่ 9 ไร่เศษ
ยังมีโบสถ์ (ปัจจุบันใช้เป็นวิหาร) และพระประธานศิลปะยุครัตนโกสินทร์ตอนต้นให้เห็น
อาคารเสนาสนะและปูชนียวัตถุ.
อุโบสถสร้างเสร็จในปี พ.ศ. 2535 พระประธานมารวิชัยหน้าตัก 60 นิ้ว ใต้โบสถ์ใช้เป็นที่ปฏิบัติธรรม รวมทั้งให้ผู้ที่ศรัทธามาลอดโบสถ์สะเดาะเคราะห์
ลูกนิมิตหยกเป็นหยกโดย 8 ลูกฝังไว้ในตำแหน่งเสมาทั้ง 8 ทิศ ตามพุทธบัญญัติ ลูกที่ 9 อยู่กลางโบสถ์ ปัจจุบันได้เจาะช่องให้ชมและอธิษฐานสัมผัสรับพลังจากลูกนิมิตได้
วิหารใช้เป็นโบสถ์มาจนถึง พ.ศ. 2540 ภายในมีพระประธานศักดิ์สิทธิ์งดงามมากอายุกว่า 300 ปี แกะจากหินทรายแดงลงรักปิดทอง ปัจจุบันใช้เป็นที่ทำวัตรและปฏิบัติธรรม วิหารหลวงพ่อโสธร ประดิษฐานหลวงพ่อโสธรที่เคารพศรัทธาของผู้คนทั่วสารทิศ ในวิหารยังมีพระสังกัจจายน์ เจ้าแม่กวนอิม เสด็จพ่อ ร.5 และท้าวจตุคามรามเทพด้วย
ปูชนียวัตถุอื่นได้แก่ พระสังกัจจายน์ พระสีวลี และเจ้าแม่กวนอิม ที่มีฤทธานุภาพในด้านเสริมโชคชะตา สร้างความสำเร็จในอาชีพ การงาน การศึกษา และครอบครัว ประดิษฐานอยู่ใต้ต้นพระศรีมหาโพธิ์ที่นำหน่อมาจากพุทธคยาโดยตรง
เซอเริมบัน

เซอเริมบัน หรือ ซเรมบัน  เป็นนครและเมืองหลวงของรัฐเนอเกอรีเซิมบีลัน ประเทศมาเลเซีย ตั้งอยู่ในอำเภอเซอเริมบัน เซอเริมบันได้รับสถานะนครในวันที่ 20 มกราคม ค.ศ. 2020
ประชากร.
จากสำมะโน ค.ศ. 2010 มีพลเมืองมาเลเซียในเขตอำเภอ 514,909 คน ประกอบด้วยบูมีปูเตอรา 56.4%, จีน 26.2%, อินเดีย 17% และอื่น ๆ 0.5% (ไม่รวมผู้ที่ไม่ใช่พลเมือง) นอกนั้นเหลือผู้ที่ไม่ใช่พลเมือง 41,026 คน
พรรคประชาชน (พ.ศ. 2531)

พรรคประชาชน (ชื่อเดิม พรรครักไทย) พรรคการเมืองไทยที่จดทะเบียนก่อตั้งเมื่อ พ.ศ. 2526 ต่อมาในปี พ.ศ. 2530 พรรครักไทยได้เปลี่ยนแปลงชื่อพรรคเป็น พรรคประชาชน 
และในปี พ.ศ. 2531 ได้เปลี่ยนแปลงคณะกรรมการบริหารพรรคชุดใหม่นำโดยกลุ่มของนายเฉลิมพันธ์ ศรีวิกรม์ อดีตเลขาธิการพรรคประชาธิปัตย์ที่ได้ย้ายเข้ามาสังกัดพรรคประชาชนและได้ให้คุณหญิงศศิมา ศรีวิกรม์ เป็นรักษาการหัวหน้าพรรคและนางสาวนิตยา ภูมิดิษฐ์ เป็นรักษาการเลขาธิการพรรค 
ต่อมาอีกเพียง 15 วัน ที่ประชุมใหญ่ได้มีมติเลือกให้นายเฉลิมพันธ์ ศรีวิกรม์ เป็นหัวหน้าพรรค และนายวีระ มุสิกพงศ์ เป็นเลขาธิการพรรคแทน และมีแกนนำคนสำคัญ อาทิ 
การเลือกตั้ง.
ทางพรรคส่งผู้สมัครรับเลือกตั้งครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 ในสังกัดพรรครักไทย แต่ไม่ได้รับเลือกตั้งแม้แต่ที่นั่งเดียว
ต่อมา ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 ทางพรรคได้ส่งผู้สมัครรับเลือกตั้งในนามพรรคประชาชน และได้ที่นั่งทั้งสิ้น 19 ที่นั่ง โดย ส.ส. ที่ได้รับเลือกตั้งส่วนใหญ่มาจากภาคใต้ ซึ่งเป็นพื้นที่เดิมที่พรรคประชาธิปัตย์เคยชนะเลือกตั้ง
ยุบรวมพรรค.
พรรคประชาชนประกาศยุบพรรคเมื่อวันที่ 19 มกราคม พ.ศ. 2532 เพื่อไปรวมกับพรรครวมไทยของนายณรงค์ วงศ์วรรณ พร้อมพรรคกิจประชาคมและพรรคก้าวหน้า โดยศาลฎีกามีคำสั่งให้ยุบพรรค ลงวันที่ 14 เมษายน พ.ศ. 2532
ดูเพิ่ม.
กลุ่ม 10 มกรา
แยกสามเหลี่ยมดินแดง

แยกสามเหลี่ยมดินแดง เป็นทางแยกที่เป็นจุดตัดระหว่างถนนราชวิถี ถนนราชปรารภ และถนนดินแดง ในเขตราชเทวี กรุงเทพมหานคร
ลักษณะพิเศษ.
บริเวณทางแยกมีสะพานลอยของถนนราชวิถีเชื่อมระหว่างทางแยกหน้าสวนสันติภาพไปยังบริเวณใกล้อนุสาวรีย์ชัยสมรภูมิ
เหตุการณ์สำคัญ.
ในการชุมนุมช่วงกลางเดือนเมษายน พ.ศ. 2552 ตรงกับช่วงเทศกาลสงกรานต์ บริเวณสามเหลี่ยมดินแดงเป็นหนึ่งในสถานที่ที่กลุ่มแนวร่วมประชาธิปไตยต่อต้านเผด็จการแห่งชาติ (นปช.) หรือกลุ่มคนเสื้อแดง ใช้เป็นที่ชุมนุม และถูกเจ้าหน้าที่ทหารปราบปรามโดยแก๊สน้ำตา
ในการประท้วงช่วงเดือนสิงหาคม พ.ศ. 2564 บริเวณนี้เป็นเส้นทางสำคัญของผู้ชุมนุมซึ่งต่อมาคือ "กลุ่มทะลุแก๊ซ" ในการมุ่งหน้าไปจัดกิจกรรมที่หน้ากรมทหารราบที่ 1 มหาดเล็กราชวัลลภรักษาพระองค์ ซึ่งเป็นที่ตั้งของบ้านพักของพลเอก ประยุทธ์ จันทร์โอชา นายกรัฐมนตรี จึงเกิดเหตุปะทะระหว่างผู้ชุมนุมกับเจ้าหน้าที่ควบคุมฝูงชนบ่อยครั้ง ทำให้มีทรัพย์สินของราชการได้รับความเสียหายจำนวนมาก
ถ้ำอชันตา

ถ้ำอชันตา  ตั้งอยู่ในเมืองเอารังคาบาด รัฐมหาราษฏระ ประเทศอินเดีย ได้ชื่อว่าเป็น วัดถ้ำในพุทธศาสนาที่งดงามและเก่าแก่ที่สุดในโลก สร้างเมื่อ พ.ศ. 350 โดยพระภิกษุในสมัยนั้นได้ค้นพบสถานที่แห่งนี้ เห็นว่าเป็นสถานที่เหมาะสำหรับการปฏิบัติธรรมกรรมฐานเป็นอย่างยิ่ง จึงได้เจาะภูเขาเพื่อสร้างเป็นกุฏิ โบสถ์ วิหาร ฯลฯ เพื่ออาศัยอยู่อย่างสันโดษ เนื่องจากเป็นสถานที่ห่างไกลผู้คน ภายในเต็มไปด้วยงานแกะสลักหิน เป็นองค์เจดีย์ เป็นพระพุทธรูป และภาพจิตรกรรมฝาผนังถ้ำ เล่าเรื่องราวต่าง ๆ ในพุทธประวัติและชาดก ในปี พ.ศ. 2527 ได้รับการขึ้นทะเบียนเป็นมรดกโลกโดย องค์การยูเนสโก
การค้นพบ.
28 เมษายน พ.ศ. 2362 ข้าราชการทหารของสหราชอาณาจักร จอหน์ สมิธ (John Smith) ได้ค้นพบถ้ำนี้โดยบังเอิญ ถ้ำหมายเลข 1 เป็น ถ้ำพุทธมหายาน ที่ได้รับการกล่าวขวัญไปทั่วโลกว่า มีภาพเขียนสีที่งดงามมากที่สุด แม้เวลาจะผ่านมานานถึงกว่า 1,500 ปี ภาพก็ยังคงสีสันและลายเส้นที่อยู่ในสภาพสมบูรณ์
สุลต่านบัดลีชะฮ์

สุลต่าน บัดลิชาฮ์ เป็นสุลต่านแห่งรัฐเกอดะฮ์ พระองค์ขึ้นครองราชย์เมื่อ 13 พฤษภาคม ค.ศ. 1943 ต่อมา เมื่อญี่ปุ่น เคลื่อนทัพมา พระองค์ก็ยอมจำนนต่อกองทัพญี่ปุ่นในเดือนกันยายน ค.ศ. 1945 พระองค์เป็นบุตรของ สุลต่านอับดุล ฮามิด ฮาลิมแห่งเกอดะฮ์ พระองค์จบการศึกษาจากมหาวิทยาลัยออกซฟอร์ด พระองค์มีบุตรชื่อสมเด็จพระราชาธิบดีอับดุล ฮาลิม มูอัซซัม ชาห์ พระองค์สิ้นพระชนม์เมื่อปี พ.ศ. 2501
ดูลียังมาฮามูเลีย

ดูลียังมาฮามูเลีย  เป็นเพลงประจำรัฐเซอลาโงร์ ผู้แต่งไม่ทราบนาม ทำนองโดย ไซฟุล บะฮ์รี ถูกนำไปใช้ในปี 1967
สำนวนนี้ยังเป็นพระนามของราชวงศ์ ซึ่งเทียบเท่ากับองค์สมเด็จที่ใช้ในการอ้างอิงถึงผู้ปกครองของรัฐในมาเลเซีย พระนามราชวงศ์นี้ใช้โดยเฉพาะอย่างยิ่งในประมุขแห่งรัฐเนอเกอรีเซิมบีลัน รัฐเซอลาโงร์ รัฐปะลิส รัฐตรังกานู รัฐเกอดะฮ์ รัฐกลันตัน รัฐปะหัง รัฐยะโฮร์ และรัฐเปรัก
ประวัติ.
เพลงชาติแรกของรัฐสลังงอร์ถูกแต่งขึ้นในปี ค.ศ.1908 ได้รับการเรียบเรียงจากเพลงต้นฉบับในชื่อ Chantek Manis การแนะนำครั้งนี้ทำหน้าที่โดย Daniel Ortego เป็นผู้รับผิดชอบ เนื้อเพลงต้นฉบับคือ:
Allah Selamatkan Duli Yang Maha Mulia,
Kekal Dan Selamat di-atas Takhta,
Panjangkan Umur dan Aman Sentosa,
Adil Mewah Murah Memerintah Rata,
Daulat
อย่างไรก็ตามในปี ค.ศ. 1966 พระนามเดิม สุลต่านซาลาฮูดดินอับดุลอาซิซชาห์ (สมเด็จพระราชาธิบดีซาลาฮุดดีน อับดุล อาซิซ) สุลต่านแห่งสลังงอร์ ทรงประกาศว่าเพลงจะถูกแทนที่ด้วยเพลงใหม่เป็นเพลงประจำรัฐในปัจจุบัน ปัจจุบันเพลงนี้เป็นคำแนะนำจากการแต่งเพลงโดยผู้อำนวยการของ Filem Negara Malaysia นาย Saiful Bahri เมื่อครั้งที่สุลต่านเสด็จเข้าเยี่ยมชมสตูดิโอ โดยเพลงใหม่นี้มีชื่อว่า "Duli Yang Maha Mulia" จนถึงปัจจุบัน
ว่านมหาลาภ

ว่านมหาลาภ (ชื่อวิทยาศาสตร์: "Eucrosia bicolor") อยู่ในวงศ์ Amaryllidaceae เป็นพืชชนิดหนึ่งมีถิ่นกำเนิดในประเทศเอกวาดอร์และเปรู ได้นำมาปลูกในยุโรปเพื่อใช้เป็นไม้ประดับ เป็นไม้ล้มลุกมีลำต้นใต้ดินคล้ายหัวหอม ใบเดี่ยวรูปหอกกว้าง ดอกช่อ ออกตามซอกใบ กลีบดอกเชื่อมกันเป็นรูปกรวย ดอกสีแดง เกสรสีส้ม ปลูกเป็นไม้ประดับ
สุนุวาร์

สุนุวาร์ หรือ ซูนูวาร์ Eng NP คนสุนุวาร์เป็นส่วนหนึ่งของชนพื้นเมืองของประเทศเนปาลและบางพื้นที่ในประเทศอินเดีย ภูฏาน: ดาร์จีลิง, สิกขิม, อัสสัม ชนเผ่าได้รับอิทธิพลจากศาสนาฮินดู ส่วนใหญ่คนสุนุวาร์นับถือศาสนา ของตัวเอง เรียก กีราต มนดุม แต่ไม่แบ่งแยกศาสนา การสำรวจสำมะโนประชากรปี 2012 คนสุนุวาร์ ประมาณ 100,000 คน
ภาษา สุนุวาร์.
ส่วนใหญ่คนสุนุวาร์พูดภาษาสุนุวาร์ หรือ สุนุวารี โกอีจา-โล (มารปาแจ) ภาษาสุนุวาร์ 
กีฬา.
ฮาลลี เล่นเดือนพฤศจิกายนหนึ่งปีมีครั้งเดียว (แรม ๑๕ ค่ำ เดือน ๑๒) มืดสนิทที่สุดในโลก
วัฒนธรรมและประเพณี.
เต็มไปด้วยวัฒนธรรมดั้งเดิมของคนซูนูวาร์ พวกเขามีความยากลำบากในการอธิบายรายละเอียดของการจัดงานเทศกาลและอีกหลายร้อย สุนุวารี เทศกาลประเพณี มีวัตถุประสงค์ของตัวเองลักษณะของระบบที่เทศกาลประเพณีและเทศกาลเฉลิมฉลอง เทศกาลที่ได้รับการกล่าวถึงประเพณีที่ดีบางอย่าง เช่น วิสาขบูชา(Baisakh Purnima), (วัลอยกระทง บูชาแม่น้ำ) สาเกลา Udhauli (ธันวาคม แรม ๑๕ ค่ำ เดือน ๑) อื่น ๆ
การดำเนินชีวิตของคนสุนุวาร์.
ส่วนใหญ่คนสุนุวาร์ทำการเกษตร ประมาณ 55% และ เป็น การเมือง ทหารตำรวจเนปาล, อินเดีย, สิงคโปร์, อังกฤษ (Gorkha)และ อื่น ๆ 
กษัตริย์กีราต.
1. ยาลมบอร์ 2. ปาบี 3. สกานดาร์ 4. บาลามบา 5. ฮรีตี 6. หุมาตี 7. จีเตดส์ตี 8. กาลีนจา 9. ปุซกา 10. สุยาร์มา 11. ปาปา 12. บุนกา 13. สวานานดา 14. สทุนโก 15. จีงหรี 16. นาเน 17. ลูกา 18. โทร์ 19. โทโก 20. เบร์มา 21. กูจา 22. ปุษ์การ์ 23. เกซุ 24. สุจา 25. สานสา 26. กูนาม 27. ขีมบู 28. ปาถุกา 29. กส์ตี
โรควัวบ้า

โรคสมองรูปฟองน้ำวัว  หรือรู้จักกันทั่วไปว่า โรควัวบ้า เป็นโรคเสื่อมของระบบประสาท (โรคสมอง) ถึงตายในปศุสัตว์ซึ่งทำให้เกิดการเสื่อมฟองน้ำ (spongy degeneration) ในสมองและไขสันหลัง โรควัวบ้ามีระยะฟักนาน ราว 30 เดือนถึง 8 ปี ปกติมีผลต่อปศุสัตว์โตเต็มวัยโดยมีอายุตั้งต้นสูงสุดที่สี่ถึงห้าปี ทุกสายพันธุ์ไวรับเท่ากัน ในสหราชอาณาจักร ประเทศซึ่งได้รับผลมากที่สุด มีปศุสัตว์ติดเชื้อกว่า 180,000 ตัว และถูกฆ่า 4.4 ล้านตัวระหว่างโครงการกำจัด
โรคนี้อาจส่งผ่านสู่มนุษย์ได้ง่ายที่สุดโดยการกินอาหารที่ปนเปื้อนด้วยสมอง ไขสันหลังหรือทางเดินอาหารของสัตว์ที่ติดเชื้อ<ref name="FDA/CFSAN"></ref> ทว่า เชื้อก่อโรคซึ่งแม้กระจุกในเนื้อเยื่อประสาทสูงสุด แต่สามารถพบได้แทบทุกเนื้อเยื่อทั่วร่างกาย รวมทั้งเลือด ในมนุษย์ถือว่าโรคนี้เป็นชนิดย่อย (variant) หนึ่ง ของโรคครอยท์ซเฟลดท์–ยาคอบ (vCJD หรือ nvCJD) และในเดือนตุลาคม พ.ศ. 2552 ทำให้มีผู้เสียชีวิต 166 คนในสหราชอาณาจักร และที่อื่น 44 คน มีสัตว์ที่ติดเชื้อ BSE ระหว่าง 460,000 ถึง 482,000 ตัวเข้าสู่ห่วงโซ่อาหารของมนุษย์ก่อนมีการริเริ่มควบคุมเครื่องในสัตว์ความเสี่ยงสูงในปี พ.ศ. 2532 สาเหตุของโรคเกิดจาก พรีออน ซึ่งเป็น คือ โปรตีนขนาดเล็ก ไม่ละลายน้ำ ทนความร้อน พรีออนเป็นปรสิตต่อคนและสัตว์
ประวัติ.
มีสมมติฐานที่แตกต่างกันสำหรับต้นกำเนิดของโรค BSE ในวัว สมมติฐานหนึ่งชี้ให้เห็นว่าอาจเป็นการข้ามสายพันธุ์จากโรคสเครปี (scrapie) ในแกะ และอีกสมมติฐานหนึ่งชี้ให้เห็นว่ามันมีวิวัฒนาการมาจากรูปแบบของ "โรควัวบ้า" ที่หาได้ยาก ซึ่งมักพบเห็นในวัวเป็นเวลากว่าหลายศตวรรษ ในศตวรรษที่ 5 ก่อนคริสต์ศักราช ฮิปพอคราทีสอธิบายถึงความเจ็บป่วยที่คล้ายคลึงกันในวัวและแกะซึ่งเขาเชื่อว่าเกิดขึ้นกับมนุษย์เช่นกัน เวเจติอุส (Publius Flavius Vegetius Renatus) บันทึกกรณีของโรคที่มีลักษณะคล้ายคลึงกันในคริสต์ศตวรรษที่สี่ และห้า
ในประวัติช่วงล่าสุดของสหราชอาณาจักร การสอบสวนโรค BSE อย่างเป็นทางการ (เผยแพร่เมื่อ พ.ศ. 2543) ชี้ให้เห็นว่าการระบาดที่นั่น "อาจเกิดขึ้นจากแหล่งกำเนิดจุดเดียวทางตะวันตกเฉียงใต้ของประเทศอังกฤษในคริสต์ทศวรรษ 1970"
อาการใคร่ไม่รู้อิ่ม

อาการใคร่ไม่รู้อิ่ม  คือ การมีแรงขับทางเพศหรือกิจกรรมทางเพศเพิ่มขึ้นบ่อยหรือเฉียบพลันสุดโต่ง แม้อาการใคร่ไม่รู้อิ่มเกิดได้จากภาวะทางการแพทย์หรือยารักษาโรคบางอย่าง แต่สำหรับผู้ป่วยส่วนมากไม่ทราบสาเหตุ ปัญหาสุขภาพจิตอย่างความผิดปกติทางบุคลิกภาพแบบก้ำกึ่งสามารถก่อให้เกิดอาการใคร่ไม่รู้อิ่มได้ และแอลกอฮอล์และยาบางชนิดยังสามารถมีผลต่อการยับยั้งทางสังคมและเพศในบางคน มีการใช้แบบจำลองทฤษฎีจำนวนหนึ่งเพื่ออธิบายหรือรักษาอาการใคร่ไม่รู้อิ่ม แบบจำลองที่ใช้มากที่สุด โดยเฉพาะอย่างยิ่งในสื่อซึ่งเป็นที่นิยม คือ การเข้าสู่การติดทางเพศ แต่นักเพศวิทยายังไม่บรรลุการเห็นพ้องต้องกัน คำอธิบายทางเลือกสำหรับภาวะดังกล่าวมีแบบจำลองพฤติกรรมตามแรงกดดัน (compulsive) และหุนหัน (impulsive) อาการนี้เกี่ยวข้องกับ โรคใคร่ไม่รู้อิ่ม (hypersexual disorder) 
บัญชีจำแนกโรคระหว่างประเทศ (ICD-10) ขององค์การอนามัยโลก รวม "ความต้องการทางเพศมากผิดปกติ" (รหัส F52.7) ซึ่งแบ่งเป็นอาการใคร่ไม่รู้อิ่มของชาย (satyriasis) และอาการใคร่ไม่รู้อิ่มของหญิง (nymphomania) และ "การสำเร็จความใคร่ด้วยตนเองมากเกินไป" (รหัส F98.8) กำลังมีการพิจารณาเพื่อรวมข้อเสนอให้รวมการวินิจฉัยที่เรียก ความผิดปกติอาการใคร่ไม่รู้อิ่ม โดยอธิบายอาการง่าย ๆ โดยไม่ส่อความทฤษฎีใดโดยเฉพาะ ในภาคผนวกของ DSM แต่ไม่อยู่ในรายการหลักของการวินิจฉัยอย่างเป็นทางการ
สมาคมจิตเวชอเมริกา (APA) ปฏิเสธข้อเสนอเพิ่มการติดทางเพศเข้ารายการความผิดปกติทางจิตเวช คู่มือการวินิจฉัยและสถิติสำหรับความผิดปกติทางจิต (DSM) ผู้ประพันธ์บางคนตั้งคำถามว่า การอภิปรายอาการใคร่ไม่รู้อิ่มสมเหตุสมผลหรือไม่ โดยแย้งว่าการตีตราแรงขับทางเพศ "สุดโต่ง" เป็นเพียงการประทับมลทินแก่บุคคลซึ่งไม่ปฏิบัติตามบรรทัดฐานของวัฒนธรรมหรือกลุ่มระดับเดียวกัน
ความผิดปกติทางบุคลิกภาพแบบก้ำกึ่ง

ความผิดปกติทางบุคลิกภาพแบบก้ำกึ่ง  หรือเรียก ความผิดปกติทางบุคลิกภาพแบบอารมณ์ไม่คงที่, ความผิดปกติทางอารมณ์แรงจัด, หรือประเภทก้ำกึ่งใน ICD-10 เป็นความผิดปกติทางบุคลิกภาพกลุ่มบี (cluster-B) ลักษณะสำคัญของความผิดปกตินี้ คือ รูปแบบหุนหัน (impulsivity) และอารมณ์แสดงออก ความสัมพันธ์ระหว่างบุคคลและภาพลักษณ์ตน (self image) ไม่มั่นคงอย่างชัดเจน รูปแบบนี้ปรากฏเมื่อวัยผู้ใหญ่ตอนต้นและเกิดขึ้นผ่านสถานการณ์และบริบทต่าง ๆ
อาการอื่นปกติมีความกลัวการทอดทิ้งอย่างรุนแรงและความโกรธและหงุดหงิดรุนแรง โดยผู้อื่นเข้าใจเหตุผลแห่งความรู้สึกดังกล่าวยาก ผู้ที่เป็น BPD มักสร้างอุดมคติและลดคุณค่า (idealization and devaluation) ผู้อื่น สลับกันระหว่างความเคารพอย่างสูงและความผิดหวังใหญ่หลวง พบพฤติกรรมทำร้ายตัวเองและฆ่าตัวตายทั่วไป
คู่มือการวินิจฉัยและสถิติสำหรับความผิดปกติทางจิตรับรองความผิดปกตินี้ เพราะความผิดปกติทางบุคลิกภาพคือรูปแบบประสบการณ์ภายในไม่พึงประสงค์และพฤติกรรมพยาธิวิทยาซึ่งแพร่หลาย คงอยู่และไม่ยืดหยุ่น จึงมีความไม่เต็มใจทั่วไปที่จะวินิจฉัยความผิดปกติทางบุคลิกภาพก่อนวัยรุ่นหรือวัยผู้ใหญ่ตอนต้น ทว่า บางคนย้ำว่า อาการอาจเลวลงหากไม่รักษาแต่เนิ่น
กำลังมีการถกเถียงเกี่ยวกับศัพทวิทยาของความผิดปกตินี้ โดยเฉพาะอย่างยิ่ง ความเหมาะสมของคำว่า "ก้ำกึ่ง" คู่มือ ICD-10 เรียกความผิดปกตินี้ว่า ความผิดปกติทางบุคลิกภาพแบบอารมณ์ไม่คงที่และเกณฑ์การวินิจฉัยคล้ายกัน ใน DSM-5 ชื่อของความผิดปกตินี้ยังคงเหมือนกับฉบับก่อน ๆ
เอเชียนพาราเกมส์เยาวชน 2009

กีฬาเอเชียนพาราเกมส์เยาวชน 2009 การแข่งขันกีฬาเอเชียนพาราเกมส์ครั้งแรก จัดขึ้นที่โตเกียว, ประเทศญี่ปุ่น
คำขวัญ และ สัญลักษณ์.
สัญลักษณ์อย่างเป็นทางการ.
สัญลักษณ์อย่างเป็นทางการของการแข่งขันเอเชียนพาราเกมส์เยาวชน ครั้งที่ 1 มีสัญลักษณ์เป็นรูป 
ประเทศที่เข้าร่วมแข่งขัน.
29 ประเทศที่เข้าร่วมการแข่งขัน
<templatestyles src="Col-begin/styles.css"/>
ตารางสรุปเหรียญรางวัล.
ตารางตามจำนวนของนักกีฬาจากประเทศได้รับรางวัลเหรียญทอง จำนวนเหรียญเงินถูกนำมาพิจารณาต่อไป แล้วจำนวนเหรียญทองแดง หากประเทศที่ยังคงผูกติดอยู่กับการจัดอันดับที่ได้รับ พวกเขาจะเรียงตามตัวอักษร
สรุปเหรียญรางวัลที่นักกีฬาไทยได้รับ.
ในการแข่งขันเฟสปิกเกมส์ครั้งนี้ นักกีฬาไทยสามารถทำผลงานได้ทั้งหมด เหรียญ แบ่งเป็น
เบลีซแบร์ริเออร์รีฟ

เบลีซแบร์ริเออร์รีฟ เป็นแนวปะการังที่มีชีวิตอยู่ซึ่งใหญ่เป็นอันดับสองของโลก เทือกปะการังนี้มีความยาว 300 กิโลเมตรตามแนวคาบสมุทรยูกาตัน ระบบนิเวศที่หลากหลายนี้ เริ่มนับตั้งแต่ทางตอนเหนือของเบลีซ ที่ติดกับเม็กซิโก ไล่ยาวไปจนถึงตอนใต้ที่ติดกับกัวเตมาลา รวมความยาวได้ประมาณ 300 กิโลเมตร นอกจากพืดหินปะการัง เขตอนุรักษ์นี้ยังมีเกาะปริ่มน้ำ 450 เกาะ และมีเกาะปะการังวงแหวนอีกสามเกาะ ซึ่งก็คือพืดหินปะการังรูปวงแหวนที่ล้อมรอบทะเลสาบน้ำเค็ม มีพื้นที่รวมกันทั้งหมด 960 ตารางกิโลเมตร หรือ 600,000 ไร่ ได้รับการคุ้มครองเป็นพิเศษภายใต้อนุสัญญามรดกโลก โดยบริเวณที่ขึ้นทะเบียนเป็นแหล่งมรดกโลกมีตั้งแต่แนวปะการังใต้น้ำ ทะเลสาบ ปากแม่น้ำ ป่าชายเลน เกาะที่เกิดจากหินปะการัง หาดทราย รวมถึงพื้นที่ชายฝั่ง แนวปะการังแห่งนี้มีความอุดมสมบูรณ์เป็นอย่างมาก โดยถือว่าเป็นแนวปะการังที่มีขนาดใหญ่อันดับที่ 2 ของโลก รองจากเกรตแบร์ริเออร์รีฟในออสเตรเลีย และเบลีซแบร์ริเออร์รีฟยังเป็นแนวปะการังที่ขนาดใหญ่และอุดมสมบูรณ์ที่สุดในซีกโลกเหนือและซีกโลกตะวันตก
สปีชีส์.
เบลีซแบร์ริเออร์รีฟเป็นบ้านที่มีขนาดใหญ่ของพืชและสัตว์ และยังเป็นสถานที่ที่มีระบบนิเวศหลากหลายแห่งหนึ่งของโลก
ตัวอย่างสปีชีส์ที่พบ.
อย่างไรก็ตาม มีเพียงร้อยละ 10 ของแนวปะการังเท่านั้นที่ได้รับการสำรวจ อีกร้อยละ 90 ยังคงไม่ได้รับการสำรวจ จึงมีโอกาสพบสิ่งมีชีวิตสายพันธุ์ใหม่ได้ตลอดเวลา
หลักเกณฑ์การพิจารณาให้เป็นแหล่งมรดกโลก.
(vii) : การเกิดแนวปะการัง ต้องใช้ระยะเวลานับล้านปี เพราะแนวปะการังคือปะการังและสิ่งมีชีวิตเล็ก ๆ รวมถึงซากของสิ่งมีชีวิตในทะเลต่าง ๆ เช่น หอยที่มีเปลือกแข็ง สาหร่ายหินปูน มารวมกัน โดยปะการังเองและสิ่งมีชีวิตที่สร้างหินปูนได้ เมื่อตายไปแล้วจะยังคงเหลือซากหินปูนทับถมพอกพูน ซึ่งถือว่าเป็นขบวนการสร้างแนวปะการัง ซากหินปูนเหล่านั้นค่อย ๆ ผุกร่อนเป็นผงตะกอน ซึ่งส่วนหนึ่งก็ยังคงสะสมพอกพูนในแนวปะการัง แต่อีกส่วนหนึ่งอาจถูกพัดพาล่องลอยไปตามกระแสน้ำไปทับถมพอกพูนเป็นชายหาด โดยวิธีการเกิดแนวปะการังของเบลีซนี้ แสดงให้เห็นถึงวิวัฒนาการสำคัญต่าง ๆ ในอดีตของโลก เช่น ยุคสัตว์เลื้อยคลาน ยุคน้ำแข็ง ซึ่งสะท้อนให้เห็นถึงการพัฒนาความหลากหลายทางธรรมชาติบนพื้นโลก
(ix) : ด้วยความที่เบลีซแบร์ริเออร์รีฟ เป็นแนวปะการังที่มีขนาดใหญ่ที่สุดในซีกโลกเหนือ มีความอุดมสมบูรณ์ทั้งบนชายฝั่งและใต้ทะเล ซึ่งความโดดเด่นของปะการังเบลีซนี้มี เอกลักษณ์ หายาก สวยงามแปลกตาเป็นพิเศษ
(x): เบลีซแบร์ริเออร์รีฟเป็นถิ่นอาศัยของสัตว์และพืชพรรณที่หายากจำนวนมากทั้งบนชายฝั่งและใต้น้ำ ซึ่งแสดงให้เห็นว่าเบลีซแบร์ริเออร์รีฟเป็นถิ่นที่อยู่อาศัยของชนิดสัตว์และพันธุ์พืชที่หายากหรือที่ตกอยู่ในสภาวะอันตราย แต่ยังคงสามารถดำรงชีวิตอยู่ได้ ซึ่งรวมถึงระบบนิเวศอันเป็นแหล่งรวมความอุดมสมบูรณ์ของพืชและสัตว์ที่ทั่วโลกให้ความสนใจด้วย
แต่เมื่อ ค.ศ. 2009 เบลีซแบร์ริเออร์รีฟก็ถูกจัดอยู่ในรายชื่อแหล่งมรดกโลกที่กำลังตกอยู่ในภาวะอันตราย ด้วยปัจจัยต่าง ๆ ไมว่าจะเป็นการทำประมงผิดกฎหมาย ภัยคุกคามจากนักท่องเที่ยวที่ควบคุมไม่ได้ รวมถึงปรากฏการณ์ทางธรรมชาติ เช่น การเพิ่มขึ้นของอุณหภูมิน้ำทะเลหรือเอลนีโญ ซึ่งเบลีซแบร์ริเออร์รีฟเสียหายไปเกือบร้อยละ 40 เพราะการเกิดปะการังฟอกขาวและพายุเฮอริเคนทำให้ปะการังแตกหัก สิ่งที่ทำได้เพียงเพิ่มมาตรการป้องกันภัยคุกคามจากการประมง และการท่องเที่ยว เพื่อที่จะให้ปะการังฟื้นฟูด้วยตัวเอง
อังคณา ตรีรัตนาทิพย์

อังคณา หิรัญพฤกษ์ (เกิด 22 สิงหาคม พ.ศ. 2528) ชื่อเล่น ก้อย, อ้อ เป็นนางสาวไทยคนที่ 43 ประจำปี พ.ศ. 2550
ประวัติ.
อังคณา ตรีรัตนาทิพย์ หรือ อ้อ/ก้อย เกิดเมื่อวันที่ 22 สิงหาคม พ.ศ. 2528 เป็นชาวกรุงเทพมหานคร สำเร็จการศึกษาจากคณะพาณิชยศาสตร์และการบัญชี จุฬาลงกรณ์มหาวิทยาลัย เข้าประกวดนางสาวไทยในขณะที่ศึกษาอยู่ระดับชั้นปีที่ 4 จนได้รับรางวัลชนะเลิศอันดับ 1 
ด้านชีวิตส่วนตัว อังคณา ตรีรัตนาทิพย์ สมรสกับ นายแพทย์อัฏฐวัฒน์ หิรัญพฤกษ์ เป็นอาของของภูริ หิรัญพฤกษ์ และ กฤษ หิรัญพฤกษ์ เมื่อวันอาทิตย์ที่ 8 สิงหาคม 2553 ณ ห้องนภาลัย โรงแรมดุสิตธานี
วีว็องรีกัทร์

วีว็องรีกัทร์ ("อ็องรีที่ 4 จงเจริญ"), มาร์ช็องรีกัทร์ ("มาร์ชอ็องรีที่ 4") หรือ วีฟว์เลอรัวอ็องรี ("พระเจ้าอ็องรีจงเจริญ") เป็นเพลงยอดนิยมในประเทศฝรั่งเศส ซึ่งมีเนื้อหาเป็นการเฉลิมฉลองพระเจ้าอ็องรีที่ 4 (พระสมัญญานาม "อ็องรีผู้ประเสริฐ") เพลงนี้ได้ประพันธ์ขึ้นในราวคริสต์ทศวรรษที่ 1590 และอ้างอิงถึงปฐมกษัตริย์แห่งราชวงศ์บูร์บง พระเจ้าอ็องรีที่ 4 แห่งฝรั่งเศส (พระเจ้าเอนริเกที่ 3 แห่งนาบาร์รา) ผู้ทรงยุติสงครามสงครามศาสนาและฟื้นฟูสันติภาพของฝรั่งเศส (อันเป็นที่มาแห่งพระสมัญญานามของพระองค์)
ในสมัยการฟื้นฟูราชวงศ์บูร์บงช่วงต้นคริสต์ศตวรรษที่ 19 ได้มีการนำเอาทำนองของเพลงนี้มาใส่เนื้อร้องใหม่ซึ่งมีชื่อว่า "เลอเรอตูร์เดแพร็งส์ฟร็องแซอาปารี" ("การนิวัติกรุงปารีสของบรรดาเจ้าฝรั่งเศส") เพื่อใช้เฉลิมฉลองในการกลับมามีอำนาจในฝรั่งเศสของราชวงศ์บูร์บงอีกครั้งหนึ่ง
อัลละฮ์เซอลามัตกันซุลตันกามี

อัลละฮ์เซอลามัตกันซุลตันกามี  เป็นเพลงประจำรัฐปะหังที่นำมาใช้ใน ค.ศ. 1925 เพลงชาตินี้อิงจากเพลง "เปอรังปาฮัง" ('สงครามปะหัง') แล้วจัดเรียงใหม่โดยมิสโดโรธี ลิเลียน ซอร์เดอร์ (Miss Dorothy Lilian Sworder) ในเดือนธันวาคม ค.ศ. 1924
สุสานโฮจิมินห์

สุสานโฮจิมินห์ (["ลังจู๋ติกโห่จี๊มิญ"]) เป็นอนุสรณ์สถานที่ใหญ่ที่สุดในฮานอย ประเทศเวียดนาม
ประวัติ.
การก่อสร้างสุสานโฮจิมินห์ได้รับแรงบันดาลใจมาจากสุสานเลนินในกรุงมอสโก ชื่อในภาษาเวียดนามเรียกว่า "จู่ติกโอจิมินห์" ถือเป็นสุสานขนาดใหญ่ของอดีตผู้นำที่ยิ่งใหญ่ของชาวเวียดนาม ตั้งอยู่ที่กึ่งกลางจัตุรัสบาสติงห์ ซึ่งเป็นสถานที่ที่โฮจิมินห์อ่านคำประกาศอิสรภาพของเขาเมื่อวันที่ 2 กันยายน ค.ศ. 1945 ได้รับแรงบันดาลใจในการออกแบบจากสุสานของเลนินในกรุงมอสโคว์ แต่รวมสถาปัตยกรรมของเวียดนามเข้าไปด้วย ดูสวยงามไม่เหมือนสุสานเลย บริเวณรอบๆ ถูกแบ่งเป็นทางเดินซึ่งประดับไปด้วยดอกไม้และต้นไม้กว่า 250 ชนิดจากทั่วทั้งเวียดนาม ภายในสุสานโฮจิมินห์มีทหารกองเกียรติยศในชุดเครื่องแบบเต็มยศสีขาวยืนถือดาบปลายปืนยืนรักษาการณ์อยู่ตลอดเวลา
ส่วนร่างของโฮจิมินห์นั้นถูกเก็บรักษาอยู่ในโลงแก้วบริเวณใจกลางสุสาน เพื่อให้ผู้เข้าชมได้รู้จักกับผู้นำที่ยิ่งใหญ่ของเวียดนาม โดยในสุสานแห่งนี้ไม่อนุญาตให้ใส่กางเกงขาสั้นหรือกระโปรงสั้น, ห้ามพูดคุยเสียงดัง, และไม่อนุญาตให้สูบบุหรี่, ถ่ายรูปและวิดีโอใด ๆ ทั้งสิ้น
บุญเสริม สาตราภัย

บุญเสริม สาตราภัย หรือที่รู้จักกันในนาม ลุงบุญเสริม เป็นช่างภาพประวัติศาสตร์ชาวเชียงใหม่ ภาพถ่ายทางประวัติศาสตร์ต่าง ๆ ของเชียงใหม่และล้านนาส่วนใหญ่ล้วนเป็นฝีมือการถ่ายภาพของบุญเสริม
ประวัติ.
บุญเสริม เกิดเมื่อวันที่ 7 มีนาคม พ.ศ. 2471 ณ บ้านพักนายไปรษณีย์โทรเลขเชียงใหม่ (ปัจจุบันคือพิพิธภัณฑ์ไปรษณีย์เชียงใหม่แม่ปิง) เป็นบุตรของพระอาจโทรการ (เอื้อน สาตราภัย) นายไปรษณีย์โทรเลขเชียงใหม่คนแรก มารดาชื่อ คำไฝ ไชยวัณณ์ บุญเสริมมีบุตรสาว 2 คน คือ อัญชลี คอฟฟ์แมนน์ และ ปวีณา อะบายานิ
การศึกษา.
บุญเสริม จบการศึกษาชั้นอนุบาล ที่โรงเรียนสาขาดาราวิทยาลัย เชิงสะพานนวรัฐฝั่งตะวันออก ต่อมาในปี พ.ศ. 2479 จึงย้ายไปเรียนต่อชั้นประถมปีที่ 1 ที่โรงเรียนปรินส์รอยแยลส์วิทยาลัย เนื่องจากโรงเรียนสาขาดารา เป็นโรงเรียนสำหรับสตรี และศึกษาต่อจนถึงชั้นมัธยมปีที่ 2
พ.ศ. 2484 เกิดสงครามโลกครั้งที่สอง รัฐบาลสั่งปิดโรงเรียนทั่วประเทศ โรงเรียนปรินส์ฯ ถูกรัฐบาลเข้ายึดครอง เพราะเป็นโรงเรียนของคณะมิชชั่นนารีอเมริกันซึ่งเป็นคู่สงครามกับไทย ได้มีการสร้างค่ายพักสำหรับทหารไทยขึ้นในเขตโรงเรียน เมื่อเปิดเทอมใหม่ในปี พ.ศ. 2485 บุญเสริมจึงย้ายไปเรียนที่โรงเรียนยุพราชวิทยาลัย
การทำงาน.
บุญเสริม เริ่มทำงานครั้งแรกที่ร้านขายปุ๋ยวิทยาศาสตร์ของพี่สาวที่ตลาดต้นลำไย ซึ่งเป็นร้านขายปุ๋ยวิทยาศาสตร์แรกของเมืองเชียงใหม่ ระหว่างที่ทำงานที่นี่ บุญเสริมได้รับการแนะนำและการฝึกสอนทางด้านเทคนิคการถ่ายภาพจากนายแพทย์อุทัย สนธินันท์ พี่เขยซึ่งเป็นช่างฝีมือถ่ายรูปมือดี ด้วยความรักและความมุ่งมั่นในการถ่ายรูป บุญเสริมได้ฝึกฝนเทคนิคการทำงานด้านนี้ตลอดเวลา เมื่อมีเวลาว่างจากการขายปุ๋ยนั้นเขามักออกไปตระเวณถ่ายรูปสถานที่และโบราณสถานต่าง ๆ ในเมืองเชียงใหม่อยู่เสมอ รวมทั้งมีโอกาสติดตามพี่เขยออกไปถ่ายรูปในต่างจังหวัดต่าง เพราะพี่เขยเป็นหัวหน้าหน่วยควบคุมไข้มาลาเรียภาคเหนือมักจะต้องออกตรวจท้องที่ 
การทำงานดังกล่าวช่วยเพิ่มประสบการณ์ในการถ่ายรูปให้เขาอย่างมาก จนบุญเสริมคุ้นเคยกับนักหนังสือพิมพ์เชียงใหม่แทบทุกคน เนื่องจากในช่วงนั้นสำนักพิมพ์ต่างๆ ยังไม่มีช่างภาพเป็นของตัวเอง เพราะกล้องถ่ายรูปมีราคาแพง ฉะนั้นเมื่อมีการรายงานข่าวใหญ่ครั้งใด จึงมักจะมาขอให้เขาไปช่วยถ่ายรูปให้
ในปี พ.ศ. 2503 เขาได้เข้าทำงานในกองบรรณาธิการหนังสือพิมพ์คนเมือง ในหน้าที่ผู้สื่อข่าว เขาเคยร่วมคณะสำรวจชนเผ่า "ผีตองเหลือง" กับไกรศรี นิมมานเหมินท์ และเป็นที่มาของสารคดีเรื่องผีตองเหลือง ลงในหนังสือพิมพ์คนเมือง และได้รับรางวัลผลงานยอดเยี่ยมจากมูลนิธีวิชาการหนังสือพิมพ์ ซึ่งมีพระเจ้าวรวงศ์เธอ กรมหมื่นนราธิปพงศ์ประพันธ์ เป็นประธาน โดยได้รับโล่เกียรติยศจากพลเอกถนอม กิตติขจร รองนายกรัฐมนตรี (ในขณะนั้น) เมื่อปี พ.ศ. 2506 นับเป็นนักหนังสือพิมพ์ภูมิภาคคนแรกและคนเดียวที่ได้รับรางวัลนี้ เขาทำงานอยู่ที่สำนักพิมพ์คนเมืองจนถึง พ.ศ. 2513 จึงย้ายไปทำงานกับหนังสือพิมพ์ไทยนิวส์จนถึง พ.ศ. 2525 จึงลาออกจากงานหนังสือพิมพ์ ซึ่งนับเป็นการหันหลังให้กับวงการหนังสือพิมพ์อย่างสิ้นเชิง
ถึงแก่กรรม.
เขาเสียชีวิต เมื่อวันที่ 16 สิงหาคม พ.ศ. 2560
ซอน เซียวเม็ย

ซอน เซียวเม็ย  เกิดเมื่อ 14 กันยายน พ.ศ. 2538 ที่ราชธานีพนมเปญ เป็นนักเทควันโดชาวกัมพูชา เซียวเม็ยเป็นน้องสาวของ ซอน ดาวิน ซึ่งเป็นนักเทควันโดหญิงทีมชาติกัมพูชาเช่นกัน
เซียวเม็ยได้เหรียญทองในการแข่งขันเทควันโดหญิงรุ่น 73 กก. ในเอเชียนเกมส์ ที่อินชอน พ.ศ. 2557 ก่อนหน้านี้เธอเคยได้เหรียญทองในรุ่นเดียวกันนี้ในกีฬาซีเกมส์ ที่ประเทศพม่า พ.ศ. 2556 และครั้งต่อมาที่ประเทศมาเลเซีย พ.ศ. 2560 และคว้าเหรียญทองในรุ่นมากกว่า 73 กก. ในกีฬาซีเกมส์ ที่ประเทศฟิลิปปินส์ พ.ศ. 2562 
ซอน เซียวเม็ย นับเป็นนักกีฬาชาวกัมพูชาคนแรกที่ได้รับเหรียญทองจากการแข่งขันเอเชียนเกมส์ ซึ่งหลังจากที่เธอคว้าเหรียญทองในเอเชียนเกมส์ครั้งนั้น ทำให้เซียวเม็ยได้รับความนิยมในหมู่ชาวกัมพูชา และเซียวเม็ยได้แสดงจุดยืนไม่รับงานโฆษณาจากเครื่องดื่มแอลกอฮอลล์ในประเทศ แม้ว่าบริษัทเครื่องดื่มแอลกอฮอลล์ในประเทศแห่งหนึ่ง ซึ่งเป็นผู้สนับสนุนของคณะกรรมการโอลิมปิกของกัมพูชา จะมอบเงินสนับสนุนให้เธอ และพยายามจะดึงเธอมาเป็นผู้แสดงแบบโฆษณา แต่เซียวเม็ยปฎิเสธ
เซียวเม็ยได้เข้าร่วมกีฬาโอลิมปิกฤดูร้อน 2016 ณ นครรีโอเดจาเนโร ประเทศบราซิล โดยเธอเข้าแข่งขันในรุ่นพิกัดน้ำหนักมากกว่า 67 กิโลกรัม โดยเธอตกรอบ 16 คนสุดท้าย
นิวคลีโอพลาสซึม

นิวคลีโอพลาสซึม  คือ ส่วนต่าง ๆ ที่อยู่ในเยื่อหุ้มนิวเคลียส ซึ่งประกอบด้วยสารโปรตีนดีเอ็นเอ (DNA) และอาร์เอ็นเอ (RNA) ซึ่งมีการแยกเป็นอิสระและรวมกันตามกิจกรรมของเซลล์ ในสภาวะปกติที่เซลล์ยังไม่ทำการแบ่งตัว สารประกอบเหล่านี้จะจัดเรียงตัวให้เห็นเป็น 2 ส่วน คือ นิวคลีโอลัส (Nucleolus) และเส้นใยโครมาติน (Chromatin)
สุลต่านไซนัล ราชิด มูอัซซัม ชะฮ์ที่ 2

สุลต่านไซนัล ราชิด มูอัซซัม ชะฮ์ที่ 2  หรือบรรดาศักดิ์ไทยว่า พระยาไทรบุรี (ตนกูไซนาระชิด) เป็นสุลต่านองค์ที่ 24 แห่งรัฐเกอดะฮ์ พระองค์ประสูติในวันที่ 4 กันยายน ตอนสงครามกบฎไทรบรี ปี 1821 (พ.ศ 2364 สมัยรัชกาลที่ 3) ลูกหลานของสุลต่านองค์ที่ 23 โดนจับมาเป็นตัวประกันในสยาม ธิดาของท่านชื่อ ตวนกูโอห์ สมรสกับลูกชายพระคีรีศรีสงคราม (เจ้าเมืองขนอม นครศรีธรรมราช) ชื่อหลวงไชยคีรีศรีสงคราม ทหารรักษาพระองค์ซึ่งทำศึกชนะในครานั้น 
ตอนหลังสุลต่านปะแหงรัน สุลต่านองค์ที่ 23 แห่งไทรบุรีได้เขียนจดหมายมาขอพระราชทานโทษ จึงได้รับแต่งตั้งเป็นเจ้าพระยาไชยนาระชิต กลับไปเป็นเจ้าเมืองไทรบุรี องค์ที่ 24 ครองราชย์เป๋นเวลา 2 ปี ตั้งแต่ปีค.ศ.1854-1879 
บิดาของพระองค์มีพระนามว่า สุลต่านฮะมัด ทาจุดดิน มูคาร์ราม ชาห์ พระองค์ถูกขังคุกอยู่ที่เมืองนครศรีธรรมราช พระองค์ถูกวางยาพิษและเสียชีวิตที่นั่น รวมอายุได้ 24 ปี